Ulasan Penggerak Pasaran Forex Minggu Ini (01-05 Mei)

Eur/Usd secara keseluruhan membuat keuntungan minggu ini yang disokong oleh keyakinan pasaran kepada kemenangan Macron dalam pilihanraya pusingan terakhir Perancis.
US dolar meneruskan penguatan berbanding Yen sejak minggu lalu dengan data-data positif dari US dan prestasi memberangsangkan oleh Wallstreet. Kenaikan ini juga banyak disumbang oleh faktor sentimen pasaran global yang semakin baik.
US dolar juga dilihat mengukuhkan kedudukan berbanding Loonie. Dolar Kanada ketika ini banyak mendapat kesan daripada pergerakan harga minyak mentah global dan juga sentimen polisi perdagangan US.
Kejatuhan Aussie pada awal minggu ini dipengaruhi oleh pretasi pendapatan syarikat berprofail tinggi di Australia yang kurang memberangsangkan. Tidak lupa juga kemerosotan harga komoditi seperti kuprum yang menjadi antara eksport terbesar mereka ke China.
Nzd/Usd tidak terkecuali dari mendapat kesan ‘regional factor’ (kesan serantau) dari Australia walaupun dengan data pekerjaan yang begitu positif. Namun, pasaran tetap melihat Nzd mencatat keuntungan sepanjang minggu ini disumbang oleh data ekonomi positif dan faktor kelemahan US dolar.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

24 – 28 April
01 – 05 Mei

Eur/Usd- volatile 130 pip
Eur/Usd- naik 125 pip

Usd/Jpy– naik 219 pip
Usd/Jpy– naik 184 pip

Gbp/Usd– naik 193 pip
Gbp/Usd– naik 154 pip

Usd/Chf- naik 87 pip
Usd/Chf- jatuh 107 pip

Usd/Cad– naik 287 pip
Usd/Cad– volatile 157 pip

Aud/Usd– jatuh 148 pip
Aud/Usd– volatile 189 pip

Nzd/Usd– jatuh 205 pip
Nzd/Usd– naik 129 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Data perbelanjaan penggunaan peribadi (PCE), Isnin

Indeks perbelanjaan penggunaan peribadi US (Personal Consumption Expenditure, PCE) merosot 0.2% pada Mac berbanding bulan sebelum itu yang merekod kenaikan 0.1%. Dalam tempoh 12 bulan sehingga Mac indeks ini susut ke 1.8% dari 2.1% dan jangkaan pasaran 1.9%. Bacaan Core PCE (Asas-PCE) pula susut 0.1% pada tempoh sama yang sejajar dengan jangkaan pasaran di mana dalam tempoh 12 bulan sehingga Mac bacaan ini merosot kepada 1.6% dari 1.8%.

PMI sektor pembuatan US, Isnin

Indeks sektor pembuatan US ISM merosot kepada 54.8 pada April dari 57.2 sebelum ini. Jangkaan pasaran kali ini indeks hanya merosot kepada 56.5 dan merupakan bacaan terendah sejak empat bulan lalu. Indeks pekerjaan susut dengan mendadak ke paras 52.0 dari 58.9 sebelum ini.

Ucapan Setiausaha Perbendaharaan US Steve Mnuchin, Isnin

Kekurangan maklumat lanjut dalam perancangan percukaian Trump adalah disebabkan oleh pihak pentadbiran US yang sedang bekerjasama dengan Kongres yang akan keluar dengan perancangan bersama nanti. Terdapat cara lain untuk menaikkan pendapatan kerajaan US semula bagi mengimbangi potongan cukai di mana pendapatan yang semakin meningkat akan melonjakkan pertumbuhan ekonomi.

PMI sektor pembuatan China, Selasa

Sektor perkilangan China kehilangan momentum pada bulan April gara-gara pertubuhan domestik dan permintaan eksport yang perlahan dalam satu kajian yang ditunjukkan pada Selasa. Data positif oleh sektor pembuatan dan perkhidmatan yang dikeluarkan secara rasmi pada Ahad telah mengukuhkan pandangan bahawa ekonomi China kekal kukuh namun sudah mula menunjukkan penurunan pada trend sederhana. Indeks Caixin/PMI menjunam kepada bacaan 50.3 pada bulan April dibawah jangkaan sebanyak 51.0.

Penetapan kadar faedah bank pusat Australia, Selasa

RBA mengekalkan kadar pada rekod 1.5 peratus selepas membuat pelonggaran dasar pada Ogos dan Mei tahun lalu. RBA dikatakan optimis terhadap pertumbuhan ekonomi, namun menambah amaran kepada pertumbuhan upah yang dijangka kekal perlahan “untuk beberapa ketika”.

PMI sektor pembuatan UK, Selasa

Indeks ini mengukuh ke paras 57.3 pada April dari 54.3 sebelum ini dan bacaan kali ini lebih tinggi berbanding dengan jangkaan pasaran 54.0. Komponen pengeluaran meningkat ke paras tertinggi sejak tiga bulan lalu berikutan peningkatan pelaburan dan sektor barangan pertengahan, di mana sektor pengguna masih lagi lemah.

Data pekerjaan New Zealand, Rabu

Pasaran pekerjaan New Zealand meningkat lebih pantas daripada jangkaan pada suku pertama apabila negara ini menambah lebih banyak pekerjaan dengan kadar pengangguran yang semakin berkurangan. Jumlah pekerjaan meningkat 1.2% pada suku pertama dengan bacaan sebelum ini dikaji semula dengan hanya naik 0.7% pada suku keempat 2016. Bacaan terkini lebih dari ramalan pasaran 0.8%.

PMI sektor pembinaan UK, Rabu

Indeks PMI sektor pembinaan UK mengukuh kepada 53.1 pada April dari 52.2 sebelum ini. Bacaan kali ini melebihi ramalan 52.0 dan merupakan bacaan tertinggi dalam masa empat bulan.

Pertumbuhan ekonomi Zon Eropah, Rabu

Pertumbuhan ekonomi Zon Eropah meningkat 0.5% pada suku pertama 2017 yang sejajar dengan jangkaan pasaran. Bacaan kali ini juga merupakan kadar pertumbuhan yang sama direkod pada suku keempat 2016 yang dikaji semula dari bacaan asal 0.4%.

Data pekerjaan ADP-NFP, Rabu

Tambahan sebanyak 177,000 pekerjaan baru dalam sektor swasta. Bacaan kali ini kurang sedikit daripada jangkaan sebanyak 178,000 dan data bulan sebelum iaitu 255,000 yang telah dikaji semula dari 263,000 yang dilaporkan bulan lalu.

PMI sektor perkhidmatan US, Rabu

Indeks PMI sektor perkhidmatan naik kepada 57.5 pada April dari 55.2 sebelum ini. Jangkaan pasaran bagi data kali ini ialah 56.1. Komponen pekerjaan jatuh kepada 51.4 daripada 51.6 sebelum ini.

Penetapan kadar The Federal Reserve, Khamis

Keputusan FOMC kali ini adalah menepati jangkaan pasaran dengan mengekalkan kadar Fed Fund Rate di paras 1.00%. FOMC menjangkakan kelemahan pertumbuhan ekonomi US pada suku pertama adalah sementara. Terdapat juga komen terhadap perbelanjaan isirumah iaitu, “Perbelanjaan isirumah meningkat sederhana, tetapi asas ekonomi menunjukkan pertumbuhan yang berterusan dalam penggunaan.”

Imbangan perdagangan Australia, Khamis

Sektor perdagangan Australia rekod prestasi kurang memberangsangkan pada Mac dengan import mengatasi eksport dari segi pertumbuhan. Data imbangan perdagangan (trade balance) Australia mencatat lebihan dagangan (trade surplus) A$3.11 billion jatuh dari A$3.66 billion pada bulan sebelum itu. Jangkaan bagi data kali ini ialah lebihan dagangan A$3.33 billion.

PMI sektor perkhidmatan UK, Khamis

Indeks PMI sektor perkhidmatan UK pada April mengukuh ke paras 55.8 dari 55.0 sebelum ini. Bacaan kali ini lebih tinggi dari ramalan pasaran 54.6 dan juga merupakaan catatan tertinggi dalam masa empat bulan.

PMI sektor perkhidmatan Zon Eropah, Khamis

Indeks PMI sektor perkhidmatan Zon Eropah naik ke paras 56.4 pada April berbanding 56.2 sebelum ini. Bacaan kali ini juga melebihi jangkaan 56.2. Bacaan keluaran komposit meningkat ke paras 56.8 dari 56.7 dan kedua-dua indeks perkhidmatan dan komposit berada di paras tertinggi sejak enam tahun lalu.

Imbangan perdagangan Kanada, Khamis

Akaun perdagangan Kanada masih lagi merekodkan defisit pada Mac dengan C$0.13 billion berbanding bulan sebelum itu yang merekod C$1.1 billion yang pada mulanya dilaporkan C$1.0 billion. Jangkaan bagi data kali ini ialah sedikit lebihan 0.3 billion. Manakala lebihan dagangan dengan US semakin kurang kepada C$4.0 billion dari C$4.5 billion sebelum ini.

Kenyataan polisi monetari bank pusat Australia, Jumaat

Ahli RBA menjangka pertumbuhan GDP akan berada di sekitar 2.5% dan 3.5% dalam jangka masa dua tahun. Inflasi CPI juga diramal kembali ke paras sasaran dalam jangka masa yang sama. Inflasi tahunan juga naik semakin pantas dengan harga pengguna (CPI) naik kepada 2.1% pada suku pertama 2017. Ahli RBA mengekalkan pandangan optimis terhadap ekonomi yang didorong oleh kebangkitan semula harga kamoditi sejak awal tahun ini dan juga permintaan global yang semakin baik.

Jangkaan inflasi New Zealand sukuan, Jumaat

Jangkaan inflasi jangka panjang bagi sektor perniagaan New Zealand naik lebih pantas pada suku pertama. Harga pengguna (CPI) tahunan dijangka berada di paras 1.9% seperti yang ditunjukkan oleh data rasmi.

Data pekerjaan Kanada, Jumaat

Data yang bercampur-campur dengan tambahan pekerjaan hanya 3,200 berbanding jangkaan pasaran sebanyak 20,000 dan data sebelum ini 19,400. Kadar pengangguran pula berkurangan kepada 6.5% dari 6.7% yang terendah sejak Oktober 2008 berbanding jangkaan pasaran yang kekal di paras 6.7%. Terdapat juga kemerosotan dalam kadar penyertaan dalam tenaga kerja kepada 65.6% dari 65.9%.

Data Non-farm payroll NFP US, Jumaat

211,000 tambahan pekerjaan bukan perladangan di US bertambah dalam ekonomi berbanding jangkaan pasaran sebanyak 194,000. Data pada bulan Mac juga telah dikaji semula kepada 79,000 berbanding yang dilapor sebelum ini iaitu 98,000. Average hourly earnings naik 0.3% sejajar dengan jangkaan pasaran walaupun kenaikan dari segi tahunan cuma 2.5% berbanding sebelum ini yang merekod 2.7%.


Ingatkan Nak Tembus $1.0700, Jatuh Balik Rupanya EUR/USD!

US dolar berjaya pamerkan pengukuhan semula pada dagangan Khamis semalam tidak meneruskan corak penyusutan nilai hari sebelumnya.
Sebelum ini sentimen pasaran yang dipulihkan dengan terbitan data sektor ekonomi China yang cemerlang telah memberi kesan penyusutan US dolar sebagai mata wang safe-haven.
Namun berkemungkinan pasaran kembali beralih tumpuan semula pada faktor dasar bank pusat di mana Federal Reserve (Fed) masih dijangka untuk mengekalkan langkah pengetatan dasar monetari mereka.
Pun begitu, pelabur perlu waspada pada dagangan sesi-sesi akhir yang sering memaparkan pergerakan berlawanan arah ekoran aktiviti profit taking di penghujung minggu.

Carta harga pasangan pasangan EUR/USD pada Rabu lalu melonjak hampir menyentuh paras 1.07000, namun memaparkan penurunan semula harga hingga ke bawah paras 1.06000.
Harga susut mencecah sekitar 1.05800 sebelum sedikit melantun menutup dagangan sesi New York di sekitar 1.06000.
 Pergerakan harga yang mula berada di bawah halangan Moving Average 50 (MA50) pada rangka masa 1 jam di carta EUR/USD telah kembali memberi cadangan pergerakan bearish buat harga.
Harga berkemungkinan akan menyusur lebih rendah menuju paras sokongan awal minggu 1.05300 atau ke support utama pada 1.05000.
Susut lebih rendah akan terus mencatatkan paras terendah terbaru harga 8 minggu.
Namun jika harga berjaya membuat kenaikan di sesi-sesi akhir ini, melepasi halangan MA50 akan mendorong harga menuju semula ke zon rintangan 1.07000.
Melepasi rintangan itu akan menjangkakan kenaikan lebih tinggi ke paras 1.08000 yang turut menjadi rintangan harga pada dagangan sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Kalendar Ekonomi Mingguan 3 – 7 Aug 2015

ISM Manufacturing PMI, Imbangan Perdagangan, dan ISM Non-Manufacturing PMI Amerika Syarikat, keputusan “interest rate” di Jepun, data pekerjaan dari New Zealand, Kanada dan Amerika Syarikat, termasuk laporan NFP bakal menjadi tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Minggu lepas FOMC mengeluarkan kenyataan mengesahkan bahawa ekonomi AS terus kukuh, memungkinkan kenaikan “interest rate” pada bulan September. Pembuat dasar berkata ekonomi AS telah pulih daripada kelembapan, walaupun mengalami kemerosotan dalam sektor tenaga. Feds juga menyatakan bahawa pasaran pekerjaan menyaksikan kenaikan kukuh dalam beberapa bulan kebelakangan ini, menunjukkan pertumbuhan pekerjaan yang berterusan. Fed mengekalkan kadar tidak berubah dan berkata pasaran buruh perlu maju sedikit lagi dan inflasi telah meningkat ke arah sasaran jangka sederhana 2%, sebelum Fed memutuskan untuk menaikkan “interest rate”. Adakah kita akan melihat kenaikan kadar pada bulan September?

Berikut adalah agenda utama dalam kalendar Forex minggu ini:
Jom kita lihat:
Isnin, 10:00 Malam
ISM Manufacturing PMI AS:  Aktiviti pembuatan di Amerika Syarikat meningkat lebih daripada yang dijangkakan pada bulan Jun, mencapai 53.5 berbanding 52.8 yang dicatatkan pada Mei. Bacaan positif adalah selaras dengan rancangan Fed untuk menaikkan “interest rate” tahun ini. Pesanan indeks baru meningkat kepada 56.0 daripada 55.8 pada bulan sebelumnya, manakala indeks pekerjaan meningkat kepada 55.5 daripada 51.7 pada bulan Mei, sekaligus menunjukkan tahap pekerjaan yang lebih kukuh. Penganalisis menjangkakan PMI mencapai 53.6 pada kali ini.
Selasa, 12:30 Tengah Hari
Keputusan “interest rate” Australia:  Bank pusat Australia mengekalkan “interest rate” pada rekod yang rendah 2% pada bulan Julai mencerminkan kestabilan dalam dasar monetari. RBA menyatakan bahawa mata wang yang lebih rendah diperlukan untuk mencapai pertumbuhan seimbang. Perbelanjaan yang rendah dan juga nilai mata wang yang kuat menghalang mencapai pertumbuhan seimbang. Tambahan pula turun naik dalam pasaran ekuiti China baru-baru ini, boleh memberi kesan buruk kepada keadaan ekonomi Australia. Tiada perubahan kadar dijangka buat masa ini.
Rabu, 6:45 Pagi
Data pekerjaan NZ:  Reserve Bank of New Zealand mengurangkan kadar pada bulan Julai di tengah-tengah data ekonomi yang suram. Inflasi lebih lemah daripada yang dijangkakan dan pengangguran kekal degil tinggi pada 5.8%. Pertumbuhan pekerjaan juga menjadi sederhana, meningkat 0.7% pada suku pertama menambah 16 ribu jawatan berbanding pertumbuhan 1.2% pada suku terakhir 2014.  Pasaran guna tenaga New Zealand dijangka berkembang sebanyak 0.5%, manakala kadar pengangguran dijangka meningkat kepada 5.9% .
Rabu, 8:15 Malam
ADP Non-Farm Employment Change AS:  Pekerjaan sektor swasta AS berkembang pada kadar terpantas dalam tempoh enam bulan dengan tambahan 237 ribu pekerjaan pada bulan Jun. Pasaran pekerjaan yang kukuh bersama-sama dengan data ekonomi yang lain menjanjikan kenaikan dalam sektor perumahan, peningkatan dalam perbelanjaan pengguna dan aktiviti perkilangan; sekaligus menunjukkan ekonomi AS kembali kepada pertumbuhan yang kukuh.  Ini menyokong pandangan bahawa kenaikan kadar adalah semakin hampir.  Pasaran pekerjaan AS dijangka menambah 218 ribu pekerjaan pada bulan Julai.
Rabu, 8:30 Malam
 Imbangan Perdagangan AS:  Defisit perdagangan AS semakin besar pada Mei di tengah-tengah eksport yang lemah, mencapai $41.9 bilion dari $40.7 bilion yang dicatatkan pada bulan sebelumnya. Pakar ekonomi menjangkakan defisit yang lebih besar iaitu $42.5 bilion. Eksport merosot 0.8% disebabkan oleh permintaan yang lebih rendah bagi pesawat komersial dan peralatan industri. Walau bagaimanapun permintaan domestik yang kukuh meningkatkan terutamanya otomobil. Defisit perdagangan AS dijangka terus berkembang kepada $42.2 bilion.
Rabu, 10:00 Malam
ISM Non-Manufacturing PMI AS:  Laporan bukan pembuatan ISM AS menunjukkan kenaikan yang kukuh pada bulan Jun, dimana indeks komposit meningkat kepada 56.0 daripada 55.7 pada bulan Mei. Pesanan baru mara ke 58.3 berbanding 57.9 pada bulan Mei. Tempahan eksport adalah sederhana tetapi masih kekal lebih dari 50 pada 52.0. Aktiviti perniagaan meningkat 2 mata kepada 61.5, tetapi pekerjaan menjadi perlahan kepada 52.7 dari 55 pada Mei. Walaupun kenaikan positif, indeks perkhidmatan PMI menunjukkan kekurangan pertumbuhan pada akhir suku kedua.
Khamis, 9:30 Pagi
Data pekerjaan Australia:  Kadar pengangguran di Australia kekal pada 6% pada bulan Jun, manakala ekonomi secara keseluruhan menambah 7,300 pekerjaan. Ahli ekonomi menjangkakan kadar pengangguran meningkat kepada 6.1% dan meramalkan pengurangan 2,100 pekerjaan. Kadar penyertaan, yang merujuk kepada bilangan orang yang, sama ada bekerja atau sedang aktif mencari kerja, kekal stabil pada 64.8%.  Walaupun bacaan positif, pembuat dasar bimbang tentang kenaikan berterusan dalam kadar pengangguran berikutan sektor perlombongan yang merudum. Ekonomi Australia dijangka menambah 10,100 pekerjaan, manakala kadar pengangguran dijangka meningkat kepada 6.1%.
Khamis, 7:00 Malam
Keputusan “interest rate” UK:  Bank of England sudah mengekalkan kadar selama lebih daripada enam tahun dan tidak menjangka untuk menaikkannya sehingga tahun depan. Ahli ekonomi melihat, tidak ada sebab untuk menaikkan kadar kerana tekanan inflasi adalah berhampiran paras terendah. Walau bagaimanapun, Gabenor Mark Carney berkata inflasi dijangka meningkat dengan ketara pada akhir tahun ini. BoE juga mengekalkan program rangsangan monetarinya, pada £375 bilion. Bank of England dijangka tidak akan mengubah kadar buat masa ini.
Khamis, 8:30 Malam
Tuntutan Pengangguran AS:  Jumlah tuntutan baru untuk bantuan pengangguran meningkat, kurang daripada yang dijangkakan minggu lalu; sekaligus mengesahkan bahawa pasaran buruh AS terus bertambah kukuh. Jumlah tuntutan pengangguran meningkat sebanyak 12 ribu kepada pelarasan bermusim 267 ribu. Penganalisis menjangka tuntutan awal mencapai 268 ribu. Sementara itu purata empat minggu bergerak menurun sebanyak 3,750 kepada 274,750 tuntutan.  Tuntutan pengangguran sambungan, meningkat sebanyak 46 ribu kepada pelarasan bermusim 2.26 juta pada minggu berakhir 18 Julai.  Purata bergerak empat minggu jatuh sebanyak 750 kepada 2.25 juta. Jumlah tuntutan pengangguran dijangka mencecah 269 ribu minggu ini.
Jumaat
Keputusan “interest rate” Jepun:  Bank pusat Jepun menurunkan unjuran pertumbuhan bagi tahun fiskal 2015 kepada 1.7% daripada anggaran awal sebanyak 2.0%. Gabenor Bank of Japan Haruhiko Kuroda menyuarakan kebimbangan ke atas harga saham yang merosot di China dan kesan kelembapan ekonomi ke atas Jepun. Harga saham China jatuh lebih daripada 30% dalam beberapa minggu. Tambahan lagi, ekonomi China telah beralih tumpuan daripada eksport kepada permintaan dalam negeri, sekaligus mengurangkan jumlah perdagangan di Asia. BoJ mungkin perlu menurunkan ramalan pertumbuhan sekali lagi jika ekonomi China terus merudum.
Jumaat, 8:30 Malam
Data pekerjaan Kanada:  Pasaran pekerjaan Kanada menguncup sebanyak 6,400 pekerjaan pada bulan Jun berikutan pengurangan dalam pekerjaan sambilan. Kadar pengangguran kekal pada 6.8%. Pakar ekonomi menjangkakan pengurangan yang lebih banyak iaitu 9 ribu pekerjaan. Jawatan sepenuh masa meningkat sebanyak 64,800; bagaimanapun, jawatan sambilan menurun sebanyak 71,200 pada bulan Jun. RBA menurunkan kadar sebanyak 0.25% pada bulan Julai selepas bulan Januari dalam usaha untuk merangsang pertumbuhan ekonomi Australia.
NFP dan Kadar Pengangguran AS:  Laporan pekerjaan untuk Jun menunjukkan satu lagi pertumbuhan sederhana sebanyak 223 ribu jawatan, selepas pertambahan kukuh sebanyak 280 ribu pada Mei walaupun pakar ekonomi menjangkakan peningkatan yang lebih tinggi sebanyak 231,000. Sementara itu, kadar pengangguran turun kepada 5.3% daripada 5.5% pada bulan Mei. Laporan Jun yang menunjukkan pasaran buruh yang terus berkembang, adalah cukup kuat untuk menyokong pelan kenaikan “interest rate” Feds. Pasaran buruh AS dijangka menambah 225 ribu pekerjaan pada bulan Julai dan kadar pengangguran dijangka kekal tidak berubah pada 5.3%.

** Semua masa dalam waktu Malaysia dan yang sewaktu dengannya GMT +8


Analisis Teknikal Mingguan 6 November – 10 November 2017

EUR/USD – Analisis Mingguan 6 November – 10 November 2017 – Rujukan Chart TF Daily

Secara teknikal, pergerakan momentum wave masih kuat menunjukkan potensi untuk ia bearish ketika ini dan minggu lalu kita menyaksikan ia membentuk new LH sekitar harga resistance 1.1700 – 1.1660 sebelum bearish. Tetapi masih gagal untuk membentuk new LL.
Jadi pada minggu ini, sekiranya harga EUR/USD masih berada di paras harga 1.1700, kebarangkalian untuk ia bearish pada minggu ini adalah tinggi dan jika breakout Key Support 1.1550 ini, target bearish yang berpotensi untuk dicapai adalah sekitar harga 1.1464/50 atau ke sekitar harga yang lebih rendah lagi bagi membentuk new LL.
GBP/USD – Analisis Mingguan 6 November – 10 November 2017 – Rujukan Chart TF Daily

Jika diperhatikan, mengikut teknikal harga GBP/USD minggu lalu bearish dengan mendadak setelah ia gagal untuk breakout Key Resistance sekitar 1.3300. Jadi pada minggu ini, peluang dan kemungkinan masih tinggi untuk ia kembali bullish selagi harga masih berada di atas paras harga 1.3030 Key Support minggu ini.
Walaubagaimanapun, sekiranya breakout Key Support ini, GBP/USD akan meneruskan lagi penurunan pada minggu ini.  Dan jika bearish, target terhampir adalah 1.2900 atau ke 1.2800. Jadi, sangat penting untuk diperhatikan Key Support pada minggu ini, dan sekiranya ia masih gagal untuk dibreakout, kebarangkalian masih tinggi untuk GBP/USD bullish dan peluang boleh diperhatikan di timeframe yang lebih kecil untuk ‘long’.
AUD/USD – Analisis Mingguan 6 November – 10 November 2017 – Rujukan Chart TF Daily

AUD/USD minggu lalu melakukan sedikit retracement sebelum ia bearish Jumaat lalu, dan secara teknikal pergerakan harga bagi AUD/USD dilihat masih dalam mood bearish ketika ini. Dan sekiranya ia breakout Key Support 0.7630 ini, ia berpotensi untuk mencapai ke support seterusnya iaitu 0.7580 atau ke 0.7510/00 bagi membentuk new LL.
Tetapi sekiranya ia gagal untuk breakout Key Support pada awal minggu ini, dijangkakan ia berpotensi untuk kembali melakukan retracement berkemungkinan adalah ke sekitar 0.7750/0.8814 yang berpotensi untuk membentuk New LH sebelum ia bearish.
 Kesimpulannya, mood bearish masih didominasi pergerakan AUD/USD ketika ini dan sebarang kenaikan adalah retracement sebelum ia bearish selagi ia tidak breakout 0.7890 iaitu Key Resistance mingguan.
USD/JPY – Analisis Mingguan 6 November – 10 November 2017 – Rujukan Chart TF Daily

Seperti jangkaan, harga USD/JPY minggu lalu berjaya untuk melakukan retracement ke sekitar harga 113.14 iaitu Key Support bagi membentuk new HL sebelum ia meneruskan lagi kenaikan lebih kurang 110 pips.
Pada minggu ini, jika diperhatikan pergerakan wave masih kuat menunjukkan mood bullish dan dijangkakan USD/JPY berpotensi untuk membuat kenaikan pada minggu ini dan sekiranya ia breakout dengan menutup pasaran di atas paras harga 114.30, target yang berpotensi seterusnya ialah 115.00 atau ke 115.50 bagi membentuk new HH.
Jika bearish, ia berpotensi untuk melakukan retracement/pullback sekitar harga Key Support 113.14 – 112.80. Oleh itu, selagi ia tidak breakout Key Support mingguan ini, kebarangkalian masih tinggi untuk ia bullish ketika ini.
GBP/JPY – Analisis Mingguan 6 November – 10 November 2017 – Rujukan Chart TF Daily

GBP/JPY awal minggu lalu berjaya membuat kenaikan lebih kurang 200 pips dan mencapai target kenaikan sebelum ia kembali semula ke sekitar support terhampir iaitu 149.00. Secara teknikal, pergerakan momentum wave bagi GBP/JPY masih dalam mood bullish ketika ini selagi ia tidak breakout Key Support sekitar harga 147.00/80 pada minggu ini.
Peluang masih boleh diperhatikan di sekitar harga 149.00 sebelum ia bullish target kenaikan yang berpotensi dicapai adalah 151.30 atau ke harga yang lebih tinggi lagi 152.60/50. Walaubagaimanapun, jika ia bearish ia boleh dianggap retracement/pullback selagi ia tidak breakout Key Support Zone mingguan ini.
Jadi, selagi ia tidak breakout Key Support minggu ini, mood masih dikuasai bullish ketika ini berbanding bearish.


Rupa-Rupanya Ini Faktor disebalik Kenaikan Harga Minyak Mentah Global Pagi Ini

Harga minyak mentah meningkat dalam sesi Asia pada Khamis selepas mengalami kenaikan mendadak semalam selepas laporan inventori dari AS dicatat positif.
Niaga minyak mentah di New York Merchantile Exchange bagi penghantaran Jun meningkat sebanyak 0.17 peratus kepada $47.41 setong, manakala minyak Brent di Intercontinental Exchange London dinilai pada $50.27 setong dengan peningkatan sebanyak 0.12 peratus.
Semalam, niaga minyak mentah ditutup lebih tinggi pada Rabu selepas pelabur menyambut baik laporan terbaru daripada Pentadbiran Maklumat Tenaga (EIA) yang menunjukkan bahawa inventori minyak mentah AS menjunam melebihi jangkaan.
Harga minyak mentah melonjak kembali di atas $47 selepas kebimbangan mengenai peningkatan tahap pengeluaran AS semakin menyusut.
Bagi minggu berakhir 3 Mei, EIA berkata bahawa inventori minyak mentah telah menjunam sebanyak 5.25 juta tong berbanding jangkaan penurunan sebanyak 1.79 juta tong.
 Data ini juga dikeluarkan sehari selepas harga minyak mengalami kemerosotan sebanyak 1 peratus selepas EIA meningkatkan prospek jangka masa pendek terhadap pengeluaran minyak Amerika Syarikat dan menurunkan unjuran bagi harga minyak.
EIA menaikkan unjuran pengeluaran minyak mentah AS kepada purata 9.3 juta tong sehari pada tahun 2017 dan 10 juta tong sehari pada tahun 2018. Disamping itu, jabatan ini juga mengurangkan unjuran harga minyak pada tahun 2017 kepada $52.60 setong bagi minyak Brent dan $50.68 bagi minyak WTI.
Di tempat lain, pelabur minyak mentah terus meneliti komen daripada Menteri Tenaga Arab Saudi apabila beliau dikatakan begitu yakin bahawa perjanjian OPEC yang telah dibuat sebelum ini akan disambung sehingga separuh kedua tahun 2018.
OPEC dijangka untuk membuat keputusan muktamad pada 25 Mei ini sama ada ingin melanjutkan perjanjian semasa atau tidak.

Sentimen Semasa yang Menimpa Matawang Sesi Asia


AUD Menguat Diikuti Oleh NZD dalam Sesi Dagangan Eropah

Dollar Australia dan New Zealand mengukuh berbanding US Dollar selepas pengumuman positif data pekerjaan Australia. Kelemahan US Dollar pada sesi ini pula berikutan minit mesyuarat Fed tidak memberi sebarang petunjuk yang jelas mengenai kadar kenaikan pada masa akan datang.
AUD/USD memanjat 0.68% kepada 0.7708.
AUD/USD, 15 minit
Biro Statistik Australia melaporkan pada Khamis bahawa angka individu yang mendapat pekerjaan meningkat 26,200 pada Julai melebihi ramalan yang hanya menjangkakan peningkatan sebanyak 11,000. Sebelum ini, bilangan orang yang mendapat pekerjaan adalah sebanyak 10,800 pada bulan Jun .
 Selain itu, kadar pengangguran juga dilaporkan menurun sebanyak 5.7%.
NZD/USD pula menguat 0.55%.
NZD/USD, 15 minit
Sementara itu, matawang Amerika mengalami tekanan selepas mesyuarat Fed berikutan perbezaan pendapat mengenai jangkaan hala tuju kadar dalam jangka masa terdekat.
US Dollar Index yang mengukur kekuatan US Dollar berbanding matawang utama yang lain mengalami kejatuhan 0.22%, iaitu nilai terendah sejak 24 Jun.


Ini Salah Satu Faktor yang Mendorong Harga Minyak Mentah Tiba-tiba ‘Berubah Hati’!

Harga minyak mula berpatah balik dari meneruskan keuntungan pada Selasa selepas Iraq melaporkan untuk meningkatkan eksport minyak mentah kira-kira 5% dalam tempoh beberapa hari akan datang.
Menurut Bloomberg News, pegawai di pusat minyak utara Iraq, Kirkuk berkata, pengeluaran minyak mentah akan meningkat kira-kira 150,000 tong sehari.
Walaupun harga minyak mentah meningkat sejak permulaan Ogos berikutan spekulasi pembekuan bekalan oleh OPEC, Goldman berpendapat bahawa pertemuan itu ibarat kisah dogeng. Hal ini kerana, tiada tanda-tanda pengurangan bekalan dari Nigeria, Iraq, dan Libya.
 Jadi, Goldman meneruskan ramalannya kepada $45-$50 setong bagi minyak brent sepanjang musim panas yang bakal tiba.
Sebelum ini, pasaran dilihat begitu gembira dengan khabar angin ini. Pun begitu, ahli strategi, Adam Longson berpendapat bahawa pertemuan yang bakal diadakan nanti tidak mungkin akan mencapai kata sepakat.
Anda ada cerita untuk dikongsi? Luahkan perasaan anda sebagai seorang trader disini!


Amerika Syarikat Bakal Menerima Kunjungan Delegasi China Pada 13 Januari!

Delegasi perdagangan China dilaporkan akan berkunjung ke Washington selama empat hari pada 13 Januari untuk menandatangani perjanjian fasa 1 yang akan menamatkan pertikaian dagangan antara dua negara itu, menurut sumber yang melaporkan kepada South China Morning Post (SCMP).
Naib Perdana Menteri China, Liu He akan memimpin delegasi tersebut yang pada awalnya merancang untuk berlepas awal bulan ini, tetapi perlu mengubah jadual mereka selepas Presiden AS Donald Trump mengatakan beliau akan menandatangani perjanjian dengan ‘wakil tertinggi’ dari China pada 15 Januari di White House.
Walaupun perjanjian antara dua ekonomi terbesar dunia itu dijangka bakal dimeterai pada bulan ini, China tidak menjangkakan bahawa Trump akan membuat pengumuman sedemikian yang menunjukkan kesediaan beliau untuk menandatangani perjanjian meskipun tanpa kehadiran Presiden China Xi Jinping.
 Selepas perbincangan dijalankan, pihak China akhirnya membuat keputusan untuk mengubah semula tarikh kunjungan ke Washington kepada 13 Januari dan kembali ke Beijing pada 16 Januari.
Perjanjian fasa 1 pertama kali diumumkan oleh Trump pada awal Oktober lalu dan mengambil masa berbulan-bulan untuk perunding perdagangan AS dan China menyelesaikan isu berkait sebelum memuktamadkan perjanjian.
Kesepakatan perjanjian tersebut akhirnya tercapai pada Disember lalu, dengan China telah bersetuju untuk membeli barangan import dari AS termasuk produk pertanian dan sebagai balasan AS akan membatalkan tarif yang dikenakan ke atas Beijing.
Bagaimanapun, perjanjian tersebut telah menimbulkan keraguan buat pasaran memandangkan tiada maklumat lebih mendalam mengenainya.


EUR/USD Mendatar Di Paras Tertinggi 7 Bulan, Data Inflasi AS Jadi Penentu Arah!

Seperti yang dijangkakan penganalisis, pergerakan pasaran pada Rabu semalam kekal mendatar ketika pelabur berwaspada selepas gagal mendapatkan petunjuk yang jelas dasar monetari bank pusat daripada Pengerusi Federal Reserve (Fed) Jerome Powell.
Tumpuan kini terarah pada data indeks harga pengguna Amerika Syarikat (AS) yang akan diterbitkan di sesi New York malam ini dengan jangkaan kadar inflasi AS semakin menurun.
Situasi ini juga menjangkakan Fed bakal memperlahankan pengetatan dasarnya dan boleh mendorong US dolar mengalami penyusutan nilai.

Jika diteliti pada carta harga pasangan mata wang EUR/USD semalam, harga bergerak mendatar namun ada sedikit kenaikan yang dipaparkan.
Harga telah mencapai paras ketinggian terbaru 7 bulan ke sekitar 1.07700 namun berundur semula ketika menutup dagangan di penghujung sesi New York.
Masih memberi isyarat bullish apabila harga masih berada di atas paras sokongan Moving Average 50 (MA50) pada pergerakan di rangka masa 1 jam carta EUR/USD tersebut.
 Pergerakan perlahan bersambung pada pembukaan sesi Asia pagi ini (Khamis) dengan jangkaan kenaikan harga masih akan diteruskan lagi.
Sasaran pada rintangan 1.08000 dilihat akan menjadi tumpuan bakal diuji oleh harga dan turut akan mencatatkan paras ketinggian terbaru lagi.
Melepasi berikut, lonjakan yang diteruskan dilihat akan menuju pula ke zon tumpuan 1.09000 atau mencapai 1.10000.
Situasi boleh berubah sekiranya harga mula menunjukkan penurunan di bawah paras MA50 dan kemudiannya paras 1.07000 dilihat bakal diuji.
Jika paras tersebut gagal menyokong harga untuk melantun semula, penurunan bakal diteruskan menuju ke paras tumpuan sebelum ini seperti sekitar 1.06000 dan support 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Minit Mesyuarat European Central Bank (ECB)

Menurut minit mesyuarat bank pusat Eropah (ECB), akomodasi polisi monetari masih diperlukan untuk memastikan pergerakan kadar inflasi menuju sasaran dua peratus.
Walaupun risiko deflasi telah dihapuskan, tetapi keyakinan terhadap trend inflasi masih belum mencukupi untuk memulakan proses normalisasi dan terlalu awal untuk mengubah panduan kehadapan (forward guidance).
Minit tersebut turut menegaskan risiko ke atas dan ke bawah (upside-risk and downside-risk) akan terus diperhatikan dengan teliti oleh ECB.
Perbincangan terhadap polisi normalisasi juga wajar jika ekonomi Zon Eropah terus memulih dan inflasi terus bergerak dalam keadaan stabil dan kukuh.
 Sejak mesyuarat Mac, terdapat laporan yang mengatakan ECB enggan untuk membuat perubahan polisi dan ‘panduan kehadapan’ pada mesyuarat April. Terdapat kebimbangan di mana ECB mengambil kira reaksi berlebihan pasaran terhadap kenyataan polisi Mac.
Dalam komen Draghi hari ini, beliau mengatakan ini bukanlah masanya untuk mengubah polisi monetari berikutan inflasi belum meningkat dengan kukuh.
Draghi juga mengatakan tiada keperluan untuk mengubah kenyataan polisi ECB, termasuk pembelian bon sehingga penghujung tahun ini dan juga kadar faedah terendah, selagi inflasi belum mencapai paras yang memberangsangkan. Katanya lagi, mereka perlu benar-benar yakin inflasi mengukuh sebelum membuat sebarang perubahan kepada polisi.
Ketua Ekonomi ECB, Praet juga masih mengekalkan pendirian ‘dovish’, walaupun pendapat dari Jerman Bundesbank lebih hawkish di mana semakin sukar untuk mengekalkan polisi semasa jika ekonomi Zon-Eropah terus mengukuh.


Jangan Risau! Walaupun Pekerjaan UK Lemah, Tapi …

Kadar pengangguran UK meningkat ke tahap tertinggi dalam tempoh hampir lima tahun pada suku keempat 2020 ketika negara itu berada di bawah pelaksanaan semula penutupan coronavirus.
Pada pembukaan sesi Eropah, Pejabat Statistik Negara (ONS) melaporkan kadar pengangguran UK meningkat kepada 5.1% pada tiga bulan terakhir 2020, iaitu paling tinggi sejak suku pertama pada tahun 2016.
Namun begitu, angka yang dicatatkan ini dilihat masih jauh lebih rendah daripada dijangkakan jika tanpa skim sokongan pekerjaaan coronavirus oleh kerajaan.
 Bacaan terbaru ini akan meningkatkan tekanan kepada Perdana Menteri Boris Johnson untuk menunaikan janjinya untuk melakukan apa sahaja yang diperlukan bagi menyokong pekerjaan dan perniagaan melalui krisis tersebut.
Ketika mengumumkan pelonggaran langkah sekatan secara berperingkat pada hari Isnin, Johnson memberi isyarat jelas bahawa Menteri Kewangan Rishi Sunak akan menggunakan belanjawannya pada 3 Mac untuk memperluaskan sokongan kerajaan yang akan berakhir tidak lama lagi.
Pengangguran di UK telah dikurangkan oleh puluhan bilion subsidi upah, yang mana ia masih menyokong hampir 4 juta pekerjaan pada akhir tahun lalu susulan penutupan kedua coronavirus yang telah menjejaskan ramai pihak.
Tambahan masa untuk program selanjutnya selepas 30 April mungkin boleh membantu UK untuk mengelak daripada mengalami kehilangan lebih banyak pekerjaan seperti yang diramalkan oleh penganalisis.


GBP/USD Makin Terbenam Rendah Di Bawah Paras Harga $1.4000

Penurunan harga pada carta GBP/USD pastinya telah dijangkakan ramai berdasarkan faktor fundamental dan teknikal yang jelas selepas keputusan mesyuarat FOMC pada awal pagi Khamis.
US dolar terus mengukuhkan nilai dagangannya untuk pamerkan prestasi mingguan terbaik dalam tempoh 9 bulan bagi mengakhiri siri penurunannya sebelum ini.

Sementara, Pound Sterling terus bergerak lemah dan dijangkakan akan berterusan sehingga beberapa minggu lagi susulan lanjutan sekatan pergerakan di UK yang menjejaskan rancangan pembukaan ekonomi oleh Perdana Menteri Boris Johnson.
Data-data ekonomi UK yang diterbitkan positif juga gagal menyokong kenaikan nilai Pound. Sesi Eropah hari ini akan memberi tumpuan pada data jualan runcit UK untuk bulan Mei, yang dijangkakan mencatat bacaan lemah.
Meneliti pergerakan harga pada carta GBP/USD, harga telah menjunam ke paras sokongan 1.40000 selepas mesyuarat FOMC sebelum perlahan di sekitar paras tersebut.
Penurunan harga kekal bersambung pada sesi Eropah dan New York semalam sehingga mencecah ke paras terendah terbaru 1.39000.
 Pergerakan harga di bawah paras halangan Moving Average 50 (MA50) pada rangka masa 1 jam di carta GBP/USD menjadi isyarat untuk harga terus membuat penurunan.
Selepas mencecah paras 1.39000, harga kembali meningkat perlahan dan mendatar pada sesi Asia pagi Jumaat.
Namun penurunan harga dijangka akan terus bersambung untuk menuju ke paras sasaran terbaru pada zon support 1.38300-1.38000.
Untuk situasi kenaikan harga, paras 1.40000 akan menjadi rintangan yang akan diuji harga sebelum menyambung penurunan semula.
Kenaikan yang melepasi paras tersebut akan membuat pelabur berhati-hati untuk perubahan trend kenaikan harga semula.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal AUD/USD – Timeframe H1 – 10/12/2018

Di samping data domestik di Australia, matawang dollar AUD turut terkesan daripada perubahan pada ekonomi rakan dagang terbesarnya iaitu China. Selain terjejas dengan perkembangan perang dagang AS-China, data inflasi di China pada bulan November juga mencatatkan kejatuhan pada kadar 2.2% berbanding jangkaan 2.4% dan lebih rendah daripada bacaan inflasi sebelum ini iaitu 2.5%. Data imbangan dagangan pada hujung minggu lalu pula turut menunjukkan bacaan yang membimbangkan. Kesan daripada data-data tersebut dilihat bakal memberi impak kepada dagangan Aussie pada minggu ini. Oleh itu, jika dilihat pada dagangan Jumaat lalu pada chart AUD/USD, harga gagal membuat kenaikan melepasi paras Magic Pivot pada indicator Moshed Magic Line sebelum terus didagangkan rendah di sekitar paras 0.72000 sehingga dagangan minggu tersebut berakhir.
Pada sesi pasaran Asia hari ini, kelihatan terdapat jarak (gap) pada pembukaan harga dagangan minggu ini di mana harga memulakan dagangan di sekitar paras support 0.7180 (MagicS1) dan terus membuat kenaikan sehingga melepasi paras Magic Pivot 0.7210 hari ini sekaligus menutup gap pembukaan harga tadi. Harga menuju ke paras resistance 0.7226 (MagicR1) pada penghujung sesi dagangan Asia dan jika harga berjaya membuat lonjakan ke paras lebih tinggi, jangkaan harga akan menuju ke paras resistance seterusnya yang berada di paras 0.7256 (MagicR2). Sedikit lagi kenaikan akan melihatkan harga menyentuh paras resistance 0.7271 (MagicR3) yang berada di zon tumpuan harga pada chart AUD/USD.
Namun, jika matawang Aussie terus didagangkan merosot dan menarik harga ke paras lebih rendah, harga dijangka akan kembali turun semula ke paras support MagicS1 di paras permulaan harga awal pagi tadi. Jika harga berjaya meneruskan penurunan ke paras lebih rendah, harga dijangka akan turun melepasi paras support 0.7165 (MagicS2) sebelum turun lebih rendah sehingga ke paras support sekitar 0.7135 (MagicR3).
 Terus mengikuti perkembangan pada ekonomi Australia dan rakan dagangnya, China serta perkembangan perang dagang AS-China yang akan terus memberi kesan terhadap pergerakan harga pada chart AUD/USD. Jadikan indicator Moshed Magic Line sebagai indicator tambahan tetap pada chart AUD/USD anda untuk memudahkan lagi analisis teknikal harian.

Paras support: 0.7180, 0.7165, 0.7135.
Paras resistance: 0.7226, 0.7256, 0.7271.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Krisis Minyak Venezuela Imbangi Dagangan Minyak Mentah Daripada Terus Jatuh

Harga minyak mentah diniagakan stabil pada dagangan sesi Asia di tengah-tengah kebimbangan terhadap risiko penurunan dalam permintaan minyak mentah akibat peningkatan berterusan kes jangkitan coronavirus di luar negara China.
Niaga hadapan minyak mentah Brent menyusut 25 sen kepada $54.01 setong manakala WTI Amerika Syarikat menurun sebanyak 16 sen kepada $49.74 setong.
Di luar China, angka korban yang dicatatkan di Iran telah mencecah 16 kematian dengan jumlah kes meningkat kepada 95, sementara kes jangkitan pula terus mencatat peningkatan di beberapa buah negara di Eropah dan Asia.
Ini menyebabkan lebih banyak syarikat-syarikat penerbangan dan kerajaan untuk mengehadkan perjalanan ke negara-negara yang diancam wabak coronavirus termasuk Korean Air, Vietnam Airlines, Japan Airlines serta Oman Air.
Bagaimanapun, amaran daripada Presiden Amerika Syarikat Donald Trump untuk mengenakan lebih banyak sekatan ke atas sektor minyak di Venezuela, telah mengimbangi dagangan minyak mentah daripada menyusut lebih banyak.
 Minggu lalu, Washington telah mengenakan sekatan terhadap anak syarikat Rusia, Rostneft kerana peranannya sebagai perantara utama dalam urusan penjualan minyak Venezuela.
India dan China merupakan pembeli utama kepada minyak Venzeuela, di mana India sebelum ini dilaporkan mengimport kira-kira 342,000 tong sehari pada 2019.
Selain itu, pengurangan dalam pengeluaran dari Libya dan jangkaan pemotongan pengeluaran daripada OPEC juga membantu mengehadkan penurunan harga minyak mentah.
Di sisi lain, dagangan emas kembali mempamerkan sedikit kenaikan untuk diniagakan di sekitar paras harga $1,645, selepas menyusut ekoran pengambilan untung oleh pemain pasaran daripada peningkatannya pada minggu lepas.
Kebimbangan mengenai penularan coronavirus terus menjadi risiko kepada sentimen pasaran dan ditambah pula dengan jangkaan daripada pasaran terhadap pemotongan kadar faedah daripada Federal Reserve (Fed) pada tahun ini.


6 Berita Data Ekonomi Penting Tumpuan Pasaran Minggu Ini (9-13 Januari 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Pengeluaran Perindustrian Jerman (Isnin 3.00 Petang): Walaupun bukanlah menjadi tumpuan paling utama, namun bacaan data bagi pengeluaran di Jerman akan dipantau pelabur bagi menilai petunjuk semasa bagi keadaan ekonomi terbesar di Eropah itu. Bacaan terbaru yang dikeluarkan untuk bulan November 2022 diramalkan meningkat positif.
Data Inflasi Australia (Rabu 8.30 Pagi): Bakal memberi tekanan kepada bank pusat Australia yang sedang beralih ke arah polisi yang mula dilonggarkan, kadar inflasi dijangka bakal meningkat untuk bacaan tahunan terbaru ke paras 7.3%
 Data Inflasi China (Khamis 9.30 Pagi): Sebagai ekonomi kedua terbesar di dunia, kadar inflasi di China akan dinilai pelabur ketika negara itu masih berdepan peningkatan kes jangkitan Covid-19 setelah sekatan pergerakan perlahan-lahan dilonggarkan semula.
Data Inflasi AS (Khamis 9.30 Malam): Bacaan indeks harga pengguna Amerika Syarikat untuk bulan Disember diramalkan menurun, mencerminkan kesan positif daripada dasar monetari yang dilaksanakan oleh Federal Reserve (Fed).
Data Pertumbuhan Ekonomi UK (Jumaat 3.00 Petang): Berkemungkinan akan memberi tekanan kepada dagangan mata wang Pound di penghujung minggu ini apabila bacaan ekonomi UK termasuk pengeluaran industri diramalkan suram. Angka bulanan GDP UK dijangka susut ke paras -0.3% Untuk November.
Sentimen Keyakinan Pengguna AS (Jumaat 11.00 Malam): Data tinjauan awal yang mengukur tahap keyakinan penggunan melalui perbelanjaan di Amerika ini diunjurkan sedikit meningkat. Angka yang lebih baik akan memberi petunjuk yang sihat bagi aktiviti semasa ekonomi terbesar di dunia itu.


Analisis GOLD – Emas Kekal Mendatar Menjelang Data Inflasi AS

Pergerakan harga semasa emas dipengaruhi oleh perubahan nilai US dolar dalam pasaran sementara pelabur menantikan terbitan data-data ekonomi penting Amerika Syarikat (AS) pada minggu ini.
Menjelang data inflasi AS yang akan diterbitkan pada sesi New York malam ini, harga emas kekal bergerak mendatar di bawah zon harga $1,800.
Jika diteliti pergerakan harga pada carta harga XAU/USD yang mengukur nilai emas berbanding US dolar, zon 1800.00 masih menjadi penghalang untuk kenaikan harga ke paras lebih tinggi.
Beberapa kali harga dilihat menguji zon tersebut namun gagal menembusinya sejak minggu lalu sehingga dagangan bersambung pada awal minggu ini.
Paras halangan Moving Average 50 (MA50) pada rangka masa 1 jam di carta XAU/USD juga dilihat menghalang kenaikan harga emas untuk memberi isyarat pergerakan bearish.
Penurunan harga walau bagaimanapun perlu melepasi paras sokongan 1785.00 yang menjadi tumpuan sejak minggu lalu, bagi memberikan petunjuk pergerakan penurunan yang lebih jelas.
 Melepasi paras tersebut akan menjangkakan harga turun menguji paras 1765.00 sebelum ke paras 1745.00 yang berada lebih rendah bagi harga menguji semula paras harga yang pernah menjadi tumpuan sebelum ini.
Sebaliknya jika harga berjaya melonjak melepasi benteng halangan 1800.00, kenaikan lebih tinggi harga emas akan dijangkakan untuk menguji zon 1810.00.
Kenaikan yang diteruskan akan menuju pula rintangan 1830.00 untuk menguji paras ketinggian yang dicapai pada awal September.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 30/11/2018

Matawang GBP masih didagangkan berisiko dengan persoalan mengenai kelulusan pelan Brexit Theresa May di peringkat Parlimen. Gabenor bank pusat England, Mark Carney dalam temubualnya bersama BBC, beliau mempertahankan dirinya daripada tuduhan bahawa beliau cuba untuk menakutkan pasaran dan menambah lagi dengan kebimbangan terhadap sektor perniagaan di Britain yang tidak bersedia menghadapi situasi pengunduran Britain tanpa perjanjian (no-deal Brexit). Dengan matawang USD yang turut didagangkan bercampur-campur dengan jangkaan terhadap tempo pengetatan polisi yang perlahan oleh FED, dapat dilihat pergerakan harga pada chart pasangan GBP/USD bergerak mendatar sehingga sesi pasaran New York berakhir. Namun, sebelum itu harga telah menunjukkan penurunan dengan kejatuhan nilai matawang Sterling yang turun melepasi paras Magic Pivot sehingga menyentuh paras support MagicS1 pada indicator Moshed Magic Line semalam.
Pada sesi pasaran Asia hari ini, harga masih bergerak mendatar menyambung pergerakan harga pada sesi sebelumnya di bawah paras Magic Pivot 1.2795 hari ini sehingga menjelang pembukaan sesi dagangan Eropah. Jika harga dilihat terus membuat penurunan lebih rendah, jangkaan harga akan menuju ke paras support terdekat iaitu pada 1.2741 (MagicS1) sebelum harga turun lebih rendah mencari paras terendah semasa yang baru pada chart GBP/USD sekitar paras 1.2700 (MagicS2). Seterusnya, jika harga berjaya menembusi paras tersebut dan meneruskan penurunan lebih rendah lagi, berkemungkinan harga boleh mencecah sehingga ke paras sekitar 1.2647 (MagicS3).
Namun, jika pergerakan harga bergerak ke arah sebaliknya ke atas semula melepasi paras Magic Pivot hari ni, harga dilihat lebih cenderung membuat kenaikan dan dijangka akan ke paras resistance 1.2835 (MagicR1) untuk menguji paras ketinggian harga semalam. Kemudiannya, harga akan bergerak naik pula ke paras resistance pada 1.2889 (MagicR2) sebelum kenaikan seterusnya akan menguji paras tumpuan harga pada paras 1.2930 (MagicR3).
 Terus ikuti perkembangan pada rundingan Brexit yang dilihat kembali berada dalam tekanan dan akan terus memberi kesan terhadap perubahan nilai matawang GBP serta pergerakan harga pada chart GBP/USD. Gunakan indicator Moshed Magic Line untuk membantu anda memudahkan lagi dalam analisis teknikal harian anda.

Paras support: 1.2741, 1.2700, 1.2647.
Paras resistance:  1.2835, 1.2889, 1.2930.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Zon $1.13000 Angkat EUR/USD Kembali Catat Kenaikan

Matawang USD terus tersadai pada dagangan minggu ini yang sekali gus kekal menggugat kedudukan ia sebagai raja matawang meskipun data-data Amerika Syarikat (AS) diterbitkan dengan bacaan positif.
Indeks perbelanjaan peribadi pengguna AS yang menjangkau dari jangkaan sama sekali tidak berdaya untuk membantu USD kembali mengukuh di kala sentimen risk-on terus menyinari pasaran ketika ini.
Walaupun demikian, pelabur mungkin akan menantikan kepada potensi untuk kenaikan kadar faedah pada 2022 sejajar Federal Reserve (Fed) telah melontarkan kenyataan hawkish pada mesyuarat lalu.

Memantau harga kepada carta pasangan matawang EUR/USD telah menyaksikan terjunan di sesi Asia serta sesi Eropah semalam (Khamis) untuk menjejaki ke zon RBS (resistance become support) 1.13000.
Namun penurunan itu dilihat tidak bertahan lama setelah pergerakan harga hanya rebounce pada zon RBS tersebut serta paras halangan Moving Average 50 (MA50) untuk kembali membuat peningkatan.
 Penganalisis menjangkakan harga mungkin bakal bergerak perlahan pada penutup dagangan minggu ini susulan kebanyakan pelabur tampaknya sedang bersedia untuk merayakan sambutan hari Krismas.
Akan tetapi andai kata harga memberi kejutan untuk papar rentak yang lebih rancak, sudah tentunya paras ketinggian sekitar 1.13500 dijangka bakal menjadi tumpuan sekiranya harga kembali meningkat.
Boleh dikatakan pergerakan harga kemungkinan akan mencapai zon rintangan 1.14000 jikalau harga terus cemerlang persembah lonjakan yang sekali gus bakal memberi isyarat bullish yang lebih ketara.
Sebaliknya zon 1.13000 kekal menjadi hala tuju yang pertama untuk dicecah sekiranya harga kembali membuat penurunan sebelum kebarangkalian besar harga mungkin akan berupaya untuk terus terjun.
Terjunan yang lebih parah akan memperlihatkan pergerakan harga menuju ke paras sokongan sekitar 1.12650-1.12350 terlebih dahulu selepas paras berkenaan telah kerap kali menyokong lonjakan harga.
Lihat gambar carta harga pasangan matawang EUR/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ke Mana Arah USD Menjelang Pembukaan Sesi New York?

Dolar greenback bertahan pada keuntungan yang diraih pada sesi sebelum ini, dengan indeks dolar diniagakan stabil di sekitar harga 93.95 pada sesi Eropah.
Kenaikan US dolar pada sesi Asia telah disokong oleh penjualan dalam pasaran saham dari Wall Street yang merebak ke Asia susulan kebimbangan terhadap inflasi yang tinggi dan masalah yang dialami Facebook.
Greenback kini menantikan data PMI perkhidmatan tinjauan ISM sebagai pemacu pergerakan seterusnya, yang juga akan dijadikan petunjuk menjelang penerbitan laporan NFP pada Jumaat.
Tekanan inflasi semakin meningkat ketika kenaikan harga minyak semasa melonjak ke paras tertinggi 7 tahun setelah OPEC+ memutuskan untuk kekal dengan pengeluaran semasa sebanyak 400,000 tong sehari.
 Lonjakan harga tenaga dan kebimbangan kenaikan harga barangan yang lain boleh menimbulkan risiko kepada pemulihan dan mendorong kos pinjaman lebih tinggi.
US dolar dijangka akan terus mendapat sokongan dari penyusutan dalam pasaran saham yang terkesan dengan kebimbangan inflasi dan isu Facebook. Menjelang pembukaan sesi New York, niaga hadapan S&P 500 dan indeks Dow Jones didagangkan merah.
Bagaimanapun, secara keseluruhannya pelabur masih berhati-hati untuk melakukan pergerakan besar dalam pasaran.
Pound stabil di sekitar harga 1.3600 berbanding US dolar, tetapi tekanan harga gas yang meningkat dan isu Brexit masih membataskan pergerakan matawang itu.


Sentimen Terkini Pasaran Forex Setakat Pagi Ini

Matawang USD didagangkan mendatar pada awal Khamis selepas keputusan pilihan raya di Amerika Syarikat dan tumpuan pelabur beralih kepada mesyuarat FOMC pada awal pagi Jumaat. Keputusan pilihan raya adalah seperti jangkaan dimana Parti Demokrat memenangi Dewan Perwakilan dan Parti Republik menguasai majoriti mereka di Senat. Walaubagaimanapun, matawang Dolar mendapat permintaan menjelang penetapan dasar monetari. FOMC dijangka mengekalkan kadar faedah dan akan memberi bayangan terhadap kenaikan kadar faedah pada Disember ini.
Kebuntuan antara EU dan Itali berikutan krisis defisit belanjawan Itali dan kebimbangan pertumbuhan ekonomi Eropah yang perlahan telah menyeret Euro ke paras yang rendah berbanding Dolar. Sementara itu, Sterling mengukuh setakat ini ekoran harapan mengenai perundingan Brexit yang hampir dicapai antara EU dan UK.
Menyentuh kepada sesi Asia hari ini, Reserve Bank of New Zealand (RBNZ) telah mengekalkan kadar faedah mereka seperti jangkaan iaitu pada 1.75% dan melihat kenaikan kadar di New Zealand mungkin berlaku pada suku tahun kedua 2020. Tambahan, Gabenor Orr berkata RBNZ akan mempertimbangkan pemotongan kadar jika KDNK negara jatuh dari ramalan bank pusat.
 Selain itu, pergerakan AUD dijangka terbatas selepas kenaikan yang mendadak pada tiga sesi dagangan sebelumnya. Hal ini kerana terdapat peningkatan ketegangan perdagangan antara Amerika Syarikat dan China, rakan dagang utama Australia.
Indeks DXY yang mengukur kekuatan matawang Greenback berbanding tujuh matawang yang lain menaik 0.22% setakat 11:30 pagi ini.
Major pair seperti EUR/USD setakat ini membuat kenaikan 0.02%, dimana GBP/USD di dagang menurun 0.02%. USD/JPY pula menguat 0.12% dengan USD/CAD didagang 0.05% lebih tinggi. USD/CHF pula di dagang sedikit menaik pada 0.02%. Pair AUD/USD dan NZD/USD masing-masing didagangkan mendatar 0.01%.


Obsesi trader ini sangat berbahaya dan boleh mengundang padah!

Dalam kalangan kita, pasti ada trader yang tidak boleh berjauhan dengan MT4. Semasa makan, lepak dengan kawan, beristirehat dengan keluarga, memang tak senang duduk kalau tak dapat tengok chart.
Waktu malam pula berjaga pada pukul 2 3 pagi nak tengok apa jadi sewatu kemuncak sesi New York dan semasa kerja, chart jadi wallpaper laptop.
Dan obsesi inilah yang akan menjadi titik permulaan kepada kegagalan seorang trader.
Dr. Brett Steenbarger, seorang Profesor psikatri dan tingkah laku di Universiti Perubatan Suny, New York memberitahu seringkali berjumpa dengan trader yang mengalami masalah emosi dan tekanan.
 “Saya makan tidur dan minum dengan market, ia adalah segala-galanya bagi saya.”
Apabila berjumpa dengan trader yang berada dalam keadaan ini, Dr. Brett tahu bahawa tahap tenaga dan emosi mereka naik dan turun berdasarkan PROFIT & LOSS mereka.
Penulis buku ‘Market Wizards’ menegaskan masuklah position apabila setup yang diperoleh itu adalah setup yang boleh diterima.
Jika ia melebihi apa yang kita boleh terima, kita akan membuat keputusan yang tidak rasional terhadap trade kita dan ia akan memberi kesan buruk kepada diri sendiri.
Elakkan daripada over-trade dan jangan sesekali nak masuk position sebab NAK trade tetapi tradelah dengan setup yang bagus serta dengan penjagaan MM yang betul.


Analisis Teknikal USD/JPY – Timeframe H1 – 10/1/2019

Setelah beberapa hari dagangan yang mendatar pada chart pasangan matawang safe-haven USD/JPY, harga telah mula menunjukkan penurunan setelah dagangan dollar USD terus merosot terkesan susulan daripada minit mesyuarat FOMC yang dikeluarkan awal pagi tadi memberi bayangan yang negatif terhadap dagangan USD untuk tahun ini. Walaupun matawang Yen tidaklah begitu kukuh seperti sebelum ini ekoran sentimen pasaran yang semakin pulih mengurangkan permintaan terhadap matawang Yen, namun kelemahan pada nilai USD telah menolak harga pada chart USD/JPU ke paras lebih rendah sejak semalam bersambung ke sesi pasaran Asia hari ini. Dagangan semalam menunjukkan harga telah turun lebih rendah melepasi paras Magic Pivot dan menguji paras terendah dagangan harian pada support MagicS2 pada indicator Moshed Magic Line.
Pada sesi pasaran Asia pagi ini pula, harga cuba untuk membuat kenaikan menuju ke paras Magic Pivot 108.368 hari ini, namun momentum pergerakan harga agak lemah sebelum harga kembali turun semula dan bergerak mendatar di sekitar paras 107.900 sehingga ke penghujung sesi dagangan Asia. Sedikit lagi penurunan harga akan menyentuh paras support yang berada berhampiran iaitu pada paras 107.738 (MagicS1). Seterusnya jika harga berjaya turun lebih rendah, paras support pada 107.331 (MagicS2) berkemungkinan akan menjadi destinasi tumpuan pada penurunan seterusnya sebelum harga turun menguji paras support pada 106.701 (MagicS3) ketika diuji pada terjunan harga pada dagangan awal bulan ini.
Namun, jika harga berjaya bergerak lebih tinggi kembali dari paras Magic Pivot 108.368 hari ini, paras awal kenaikan harga dilihat akan menuju ke resistance 108.775 (MagicR1). Seterusnya harga akan menguji pula paras tumpuan pada chart USD/JPY di sekitar resistance 109.405 (MagicR2). Sedikit lagi kenaikan yang berjaya diteruskan harga akan mencapai paras ketinggian pada sekitar resistance 109.812 (MagicR3).
 Sentiasa pantau perubahan pada sentimen pasaran semasa jika anda memilih posisi dagangan pada chart pasangan safe-haven USD/JPY. Lihat juga paras tumpuan harga pada USD/JPY dengan berpandukan pada paras support dan resistance pada indicator Moshed Magic Line untuk membantu anda membuat keputusan yang lebih tepat dalam dagangan anda setiap hari.

Paras support: 107.738, 107.331, 106.701.
Paras resistance: 108.775, 109.405, 109.812.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD/JPY Pecah Rekod Lagi, Capai Harga Tertinggi Sejak Ogos 2015!

Yen terus menyambung penyusutan pada awal pembukaan dagangan minggu ini susulan tindakan bank pusat Jepun (BOJ) menawarkan untuk pembelian tanpa had bon 10-tahun kerajaan Jepun dengan kadar 0.25%, selepas hasil bon meningkat ke paras tertinggi 6 tahun.
Penyusutan Yen terus memberi ruang untuk US dolar kekal mendahului dalam kelompok dagangan mata wang safe-haven bersambung pada minggu yang baru ini.
Pada carta harga pasangan mata wang USD/JPY, harga telah berjaya mengekalkan corak pergerakan trend bullish memasuki minggu keempat.
Lonjakan harga yang bermula dari zon support 114.700 telah melepasi paras 122.00 pada penghujung sesi dagangan minggu lalu sekaligus merekodkan paras tertinggi terbaru 7 tahun mengatasi ketinggian harga pada Januari 2016.
Lonjakan harga tampaknya tidak terhenti setakat itu susulan harga meneruskan lagi kenaikan pada pembukaan sesi Asia pagi ini melepasi paras 123.00.
Harga kekal bergerak dalam trend bullish disokong oleh paras sokongan Moving Average 50 (MA50) pada rangka masa 1 jam di carta USD/JPY.
Kenaikan diteruskan pada awal sesi Eropah mencapai paras ketinggian 123.800 mengatasi zon rintangan harga pada dagangan November dan Disember 2015.
 Kenaikan harga dilihat bakal diteruskan lagi berkemungkinan bersambung pada sesi berikutnya dengan jangkaan untuk menuju ke paras ketinggian pada 125.800.
Ketinggian tersebut merupakan zon rintangan yang pernah diuji pada dagangan Ogos 2015 yang lalu dan merupakan zon tertinggi dicapai selepas tahun 2002.
Untuk jangkaan penurunan harga pula, paras sekitar 121.500 dilihat akan menjadi paras sokongan awal untuk diuji harga.
Penurunan lebih rendah akan menguji pula paras 120.500 sebelum sasaran paras seterusnya adalah sekitar 118.00.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tertanya-tanya Kenapa Dolar New Zealand Mencanak? Ini Sebabnya!

Pengukuhan berterusan dalam pasaran buruh New Zealand telah memberi sokongan buat dagangan dolar kiwi untuk melonjak tinggi pada sesi Asia.
Terbaru, data daripada Statistik New Zealand mendedahkan bahawa kadar pengangguran di negara itu kekal stabil pada 3.4% pada suku pertama, berbanding jangkaan untuk meningkat kepada 3.5%.
Selain itu, pertambahan pekerjaan juga menunjukkan peningkatan 0.8% pada suku lepas, lebih baik daripada jangkaan untuk kekal dengan kenaikan 0.5% seperti suku sebelumnya.
 Ekoran daripada itu, ia menyokong jangkaan bahawa bank pusat akan meneruskan kenaikan kadar faedah pada mesyuarat polisi yang bakal berlangsung akhir bulan ini.
Pada mesyuarat terdahulu, Reserve Bank of New Zealand (RBNZ) telah mengejutkan pasaran dengan menaikkan kadar sebanyak 50 mata asas, tersasar daripada jangkaan untuk kenaikan hanya 25 mata asas.
Ketika penulisan, dolar New Zealand didagangkan meningkat pada sekitar harga 0.6240 berbanding US dolar.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Keyakinan Pengguna US Merosot Pada April

Indeks keyakinan pengguna US yang dikeluarkan oleh The Conference Board susut kepada 120.3 pada April dari 124.9 yang direkod pada Mac. Bacaan pada Mac telah dikaji semula dari 125.6.
Jangkaan bagi data kali ini ialah 123.7 lebih tinggi daripada data sebenar yang dikeluarkan.
Tinjauan keyakinan pengguna ini yang dikeluarkan setiap bulan dibuat oleh Conference Board, satu organisasi terkemuka global dalam menyediakan maklumat pengguna.
Dalam komponen situasi semasa, indeks susut kepada 140.6 dari 143.9 sebelum ini di mana komponen jangkaan jatuh kepada 106.7 dari 112.3.
 Dalam indeks pasaran pekerjaan juga lemah sedikit dengan kadar responden yang menyatakan jumlah pekerjaan banyak dalam pasaran, merosot kepada 30.8% dari 31.8% sebelum ini.
Tinjauan juga menunjukkan pengguna kurang yakin dengan jangkaan pendapatan mereka.
Petunjuk indeks keyakinan pengguna berada dalam trend menaik sejak Trump dipilih sebagai Presiden Amerika Syarikat walaupun data perbelanjaan pengguna masih belum kukuh dengan jualan runcit merekod kejatuhan pada Februari dan Mac.
Kelemahan dalam perbelanjaan menggambarkan hubungan antara keyakinan pengguna dan perbelanjaan tidaklah begitu kuat. Dalam konteks ini, perbelanjaan penggunaan peribadi akan terus diperhatikan secara teliti pada Jumaat dalam data pertumbuhan ekonomi suku pertama US.


Data Pekerjaan NFP Bertumbuh Sederhana – Kekhuatiran Pasaran Mulai Reda!

Pertumbuhan pekerjaan Amerika Syarikat mencatat peningkatan secara sederhana pada bulan September dengan kadar pengangguran jauh ke paras terendah 50 tahun lalu iaitu pada paras 3.5%. Laporan yang dikeluarkan ini telah meredakan sedikit kebimbangan pasaran bahawa ekonomi berada di ambang kemelesetan ekonomi.
Walaubagaimanapun, pertumbuhan gaji bulanan tidak berubah dan gaji sektor pembuatan jatuh buat pertama kali dalam tempoh 6 bulan. Disisi lain, sektor peruncitan meneruskan pengurangan penawaran kerja.
Laporan yang dikeluarkan Jabatan Buruh pada hari ini merupakan laporan yang dinantikan selepas beberapa data yang dikeluarkan dalam minggu yang sama menunjukkan aktiviti pembuatan jatuh merosot ke paras 10 tahun rendah pada bulan September dan pertumbuhan sektor perkhidmatan pula hanya mencatat pertumbuhan perlahan yang dikecapi pada tahun 2016 lalu.
 Dalam masa yang sama perang dagang antara Amerika Syarikat dan China telah berlangsung selama 15 bulan dan terdapat tanda-tanda bahawa ini memberi impak terhadap ekonomi. Justeru pasaran buruh yang kukuh adalah sangat penting dalam berhadapan penguncupan ekonomi.
Nonfarm payrolls meningkat sebanyak 136,00 pekerjaan pada bulan lepas. Data bulan Ogos pula dinilai semula daripada 130,000 pekerjaan kepada 168,000 bilangan pekerjaan.
Walaupun dengan pertumbuhan pekerjaan pada kadar sederhana dan kadar pengganguran berkurangan,pakar ekonomi menjangkakan the Fed akan mengurangkan kadar faedah sekali lagi pada tahun ini.


Ini Maklumat Penting Untuk Panduan Trader Setakat Petang Ini

Momentum positif di Wallstreet berterusan ke pasaran Asia hari ini berikutan kelegaan pasaran terhadap pilihanraya presiden Perancis dan juga keyakinan kepada pemotongan cukai Amerika Syarikat.
Kebanyakan matawang utama didagang dalam keadaan ranging terutamanya Eur/Usd. Namun Dolar Australia dan Dolar N.Zealand baru saja melemah mendadak pukul empat petang tadi.
US dolar pula menguat berterusan sejak Isnin berbanding dolar Kanada disebabkan berita yang mengatakan US akan mengenakan cukai levy sebanyak 20% terhadap import kayu balak negara itu.
 Pasaran saham Aisa mengekalkan momentum dari Wallstreet berikutan sentimen pasaran yang semakin baik. Nikkei 225 naik 0.8% dengan Yen melemah berbanding US dolar dan kini didagang di sekitar 110.35. KOSPI juga naik sebanyak 0.6% dengan pemulihan ketegangan politik di semenanjung Korea.
Shanghai Komposit pula naik 0.4% dan Hang Seng naik 0.9% berikutan suntikan kecairan oleh bank pusat China. Selepas risiko politik yang semakin baik di Eropah dengan berakhirnya pilihanraya pusingan pertama, pasaran dapat melihat Bon Kerajaan 10-Tahun Jepun (10 yr JGB) kini didagang semula di atas paras 151.00.
Di UK, Perdana Menteri May dijangka akan menang majoriti 150 kerusi di ‘House of Commons‘ seperti yang dilaporkan oleh Daily Telegraph.
Dalam pasaran komoditi, harga kuprum (copper) naik pada Isnin berikutan sentimen pasaran yang semakin baik. Emas pula mengalami kerugian sebanyak 0.2% dengan pasaran memindahkan semula pelaburan mereka ke dalam aset yang lebih berisiko. Pasaran minyak mentah global masih lagi didagang di sekitar harga penutup Jumaat lepas.


EUR/USD Nampaknya Tidak Teruskan Lonjakan Pada Awal Minggu Ini

US dolar pada dagangan awal minggu ini dilihat masih belum memberikan arah pergerakan yang jelas selepas laporan data pekerjaan NFP Amerika Syarikat (AS) yang diterbitkan penghujung minggu lalu mengecewakan.
Sementara pelabur menantikan pula laporan data inflasi AS pada Rabu, US dolar dilihat membuat kenaikan dan penurunan pada sesi pasaran yang berbeza-beza.
Ucapan Jerome Powell akan menjadi tumpuan para pelabur pada acara pencalonan semula Pengerusi Federal Reserve (Fed) di hadapan Jawatankuasa Perbankan Senat untuk petunjuk bagi dasar monetarinya malam ini.
Justerut, buat masa ini pelabur akan terus berwaspada terhadap perubahan pergerakan arah harga khususnya buat US dolar.

Meneliti carta harga pasangan mata wang EUR/USD, harga menunjukkan corak penurunan semula pada pembukaan pasaran awal minggu semalam, tidak meneruskan lonjakan yang dilakukan pada Jumaat lalu susulan reaksi terhadap laporan NFP.
Pada dagangan Isnin semalam, harga dilihat mempamerkan penurunan harian sekitar 70 pips sejak sesi Asia bermula sehingga bersambung ke awal sesi New York, menunjukkan US dolar berjaya memberi tekanan terhadap Euro.
Namun, menuju ke penghujung sesi New York, harga telah pantul membuat kenaikan semula dari paras terendah harian sekitar 1.12870 ke paras sekitar 1.13250 untuk menutup dagangan di sekitar paras tersebut.
 Kembali memberi isyarat untuk corak kenaikan harga apabila harga mula bergerak di atas paras sokongan Moving Average 50 (MA50) pada rangka masa 1 jam dan menyambung kenaikan pada awal sesi Asia pagi ini (Rabu).
Masih lagi zon 1.14000 menjadi sasaran bagi kenaikan yang dijangka bakal diteruskan oleh harga sekiranya US dolar kekal lemah.
Melepasi rintangan tersebut barulah harga akan mencatatkan paras ketinggian terbaru selepas 8 minggu berkemungkinan menuju paras sekitar 1.14500.
Sebaliknya jika harga menjunam dengan faktor yang mengukuhkan kembali US dolar, zon support harga berada pada zon sekitar 1.12500-1.12400 akan kembali menjadi tumpuan pada penurunan harga.
Penurunan yang diteruskan masih lagi dijangka untuk menguji zon support utama harga pada tahun 2021 iaitu sekitar 1.12000.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Bergerak Lebih Tinggi, Apa Intipati Minit FOMC?

Laporan minit mesyuarat FOMC yang dikeluarkan pada awal pagi tadi melihatkan perpecahan di kalangan para penggubal dasar Federal Reserve (Fed).
Beberapa pembuat dasar melihat keperluan untuk lebih banyak kenaikan manakala yang lain menjangkakan kelembapan dalam pertumbuhan untuk menghentikan pengetatan.
Walaupun keputusan untuk menaikkan kadar sebanyak 25 mata asas pada mesyuarat baru-baru ini adalah sebulat suara, tetapi minit itu melihatkan tiada persetujuan untuk langkah seterusnya.
Akhirnya, Jawatankuasa Pasaran Terbuka Persekutuan mengundi untuk tidak lagi menyebut dalam kenyataan susulannya bahawa “pengukuhan dasar tambahan mungkin sesuai”.
Fed kini dilihat bergerak ke arah pendekatan yang lebih bergantung kepada data di mana pelbagai faktor akan menentukan sama ada kitaran kenaikan kadar diteruskan.
 US dolar bagaimanapun kekal mengukuh dengan memperpanjangkan pengukuhan ke paras tertinggi dua bulan baharu berbanding sekumpulan mata wang utama.
Hal ini kerana pasaran masih dibelenggu oleh ketidakpastian dalam isu siling hutang Amerika Syarikat yang kini semakin hampir dengan tarikh akhirnya 1 Jun.
Ekoran daripada kekuatan US dolar yang berterusan, euro tergelincir lebih jauh ke paras terlemah dua bulan pada sesi Asia.
Setelah pelabur meneliti data inflasi UK yang menurun ketara pada bulan April, mata wang pound terus ditolak jatuh ke paras terendah baharu lima minggu berbanding US dolar.
Di sisi lain, dolar kiwi susut lebih jauh ke paras paling lemah dua bulan US dolar berikutan isyarat Reserve Bank of New Zealand (RBNZ) untuk menghentikan kenaikan kadar faedah.
Sementara itu, dolar Aussie jatuh ke paras terendah enam bulan, dan dolar Kanada terlemah dua bulan berbanding US dolar setelah dihimpit oleh sentimen pasaran yang risk-off.


Siasatan Rasmi Terhadap Presiden Donald Trump Akan Dijalankan

Matawang dolar Amerika Syarikat pada sesi pasaran New York semalam mengalami kejatuhan berikutan terkesan oleh perkembangan rundingan dagang antara Amerika Syarikat dan China yang kurang baik serta laporan tindakan oleh Dewan Rakyat AS terhadap Presiden AS Donald Trump.
Speaker dewan rakyat AS, Nancy Pelosi telah mengumumkan siasatan rasmi akan dijalankan ke atas Presiden AS Donald Trump berhubung panggilan telefon bersama Presiden Ukraine pada Julai lalu. Trump bersama rakan sekutunya telah dituduh menekan pemimpin asing untuk menyiasat pihak lawan politik domestik.
Selain itu, data keyakinan penggunan di Amerika Syarikat turut mencatatkan penurunan ketara pada bacaan September dan ini meningkatkan lagi kebimbangan terhadap para pelabur.
Sementara perkembangan di UK, Mahkamah Tertinggi UK telah memutuskan bahawan tindakan penggantungan Parlimen Perdana Menteri Boris Johnson adalah menyalahi undang-undang.
 Kini terpulang kepada Speaker John Bercow untuk membuat keputusan sama ada akan menamatkan penangguhan parlimen atau tidak.
Dagangan Pound Sterling mencatatkan penurunan terkesan oleh pergolakan politik yang sedang melanda UK pada waktu ini di samping masih buntu mencari jalan penyelesaian isu Brexit.
Sentimen pasaran yang dilihat kembali berisiko telah memberi kelebihan terhadap aset safe-haven dan dapat dilihat peningkatan pada dagangan Yen dan Swiss franc pada carta harga semalam.
Pelabur pada hari ini menantikan keputusan mesyuarat polisi monetari oleh bank pusat New Zealand dengan kenyataan susulan oleh bank pusat dengan jangkaan kadar faedah masih dikekalkan di paras yang rendah.


Lonjakan Terhadap Indeks Pembuatan AIG Tidak Memberi Impak Kenaikan Terhadap Aussie

Aussie melemah walaupun dikejutkan dengan lonjakan Indek Pembuatan Kumpulan Industri Australia (AIG). Yen juga dilaporkan jatuh pada hari Isnin menjelang pengumuman data pembuatan China.
USD/JPY diniagakan pada 102.36, meningkat sehingga 0.32%. Selain itu, AUD/USD pula menurun 0.26%. Penurunan ini dikatakan berkait rapat dengan data perdagangan China.
USD/JPY, 15 minit

AUD/USD, 15 minit
Di Australia, Indek Pembuatan AIG bulan Julai melonjak berbanding dengan angka bulan lalu. Angka itu terus meningkat pada bulan Julai untuk bulan ke-13 berturut-turut. Tempoh tersebut juga merupakan tempoh perkembangan paling lama dalam tempoh lebih sedekad. Proses pemulihan ini terutamanya disebabkan faktor eksport yang lebih kukuh dan penggantian import, selain dibantu oleh exchange rate yang kuat.
Di China, Biro Perangkaan Negara (NBS) dan Persekutuan Logistik dan Pembelian China telah melaporkan Indek Pembuatan Separuh Rasmi bagi bulan Julai dijangka mencecah nilai 50, sama seperti bulan lepas. Indek Bukan Pembuatan PMI juga mencatat nilai yang sama seperti bulan lepas iaitu 53.7.
Indek Pembuatan Caixin PMI juga meningkat dari data bulan lepas.
US Dollar Index, yang mengukur kekuatan matawang Greenback kali terakhir dinilai pada harga 95.53.
 Pada minggu akan datang, Amerika Syarikat melaporkan data gaji bukan dari sektor perladangan dan data ISM melalui sektor pembuatan dan perkhidmatan akan dikeluarkan. Selain itu, pengumuman pada hari Khamis dari Bank of England akan menjadi tumpuan. Hal ini disebabkan ramalan peningkatan rangsangan monetari dari pengumuman terbabit bagi mengatasi kejutan ekonomi yang negatif selepas Brexit.
Pada minggu lalu, US Dollar menjunam berbanding matawang lain selepas data menunjukkan ekonomi AS berkembang lebih perlahan dari jangkaan.
Data suku kedua KDNK AS menunjukkan pertumbuhan tahunan hanya sebanyak 1.2% berbanding jangkaan 2.6%.
Data yang mengecewakan itu dikatakan mengurangkan risiko kenaikan kadar oleh Fed pada September nanti.
Fed meninggalkan kadar faedah tidak  berubah pada hari Rabu, dan berkata risiko terdekat dengan prospek ekonomi AS akan berkurangan.
Sementara itu, yen bangkit selepas BoJ mengumumkan langkah-langkah rangsangan sederhana pada mesyuarat dasar monetari pada Jumaat lalu. Keputusan ini dianggap mengecewakan pasaran yang menjangkakan langkah pelonggaran yang lebih agresif.
Walaupun BoJ melonggarkan dasar monetari dengan meningkatkan pembelian ETF, BoJ dijangka tidak akan mengurangkan kadar faedah kepada nilai yang terlalu negatif. Menurut jangkaan penganalisis lagi, BoJ juga tidak akan meningkatkan asas kewangan.
BoJ juga berkata, mereka akan melakukan kajian yang lebih komprehensif mengenai kesan kadar faedah negatif dan pembelian aset secara besar-besaran pada bulan September. Sekali gus, menunjukkan bahawa rombakan besar pakej rangsangan mungkin akan berlaku dan menghidupkan semula harapan untuk penggunaan “wang helikopter” pada masa akan datang.

Klik link ini jika anda belum membaca artikel Pokemon Go ini. Hadamkan dan anda pasti terkejut dengan impaknya!


USD/CAD Terjun Tiruk Selepas Data Pekerjaan Kanada & NFP AS

Carta harga pasangan mata wang USD/CAD pada sesi terakhir minggu lalu telah memaparkan pergerakan menarik dengan tumpuan terhadap terbitan laporan pekerjaan bagi kedua-dua negara Kanada dan Amerika Syarikat (AS).
Walaupun US dolar mengukuh berbanding beberapa mata wang utama lain ketika laporan diterbitkan, namun dolar Kanada ternyata lebih mendominasi.
Pada laporan pekerjaan NFP AS, kesemua komponen data adalah positif dengan pertambahan pekerjaan pada bulan April yang lebih baik berbanding ramalan serta purata pendapatan yang turut meningkat.
Selain itu, kadar pengangguran menurun lebih rendah berbanding bulan sebelumnya ketika pasaran menjangkakan angka yang meningkat.
Sementara bagi laporan pekerjaan Kanada pula, pertambahan pekerjaan adalah lebih tinggi berbanding ramalan angka yang menurun untuk April sementara kadar penganguran yang diramal meningkat sebaliknya kekal tidak berubah.
Reaksi selepas kedua-dua laporan diterbitkan pada waktu yang sama menyaksikan dolar Kanada lebih mengukuh berbanding US dolar, menekan harga pada carta USD/CAD susut ke paras terendah terbaru 2 minggu.
Harga yang bergerak di bawah paras 1.35000 telah menyambung penurunan lanjut sehingga menembusi paras 1.34000 pada penghujung sesi New York itu.
 Setelah mencecah paras terendah baru sekitar 1.33700, harga mula perlahan dan menyambung dagangan pada sesi Asia hari ini (Isnin), harga masih mendatar di sekitar tersebut.
Penurunan lebih rendah akan dijangkakan untuk harga menuju pula paras tumpuan yang berada pada 1.33000 yang menjadi sokongan harga pada dagangan April lalu.
Meneruskan penurunan lanjut akan mendorong harga menuju paras 1.32000 dan bakal mencatatkan paras terendah terbaru 6 bulan.
Namun jika harga berjaya membuat kenaikan semula di atas paras 1.34000, kenaikan harga berkemungkinan boleh menuju semula ke 1.35000 untuk menguji zon penting itu.
Seterusnya, pelabur akan menilai isyarat bullish untuk menyokong harga menyambung kenaikan ke paras yang lebih tinggi. Sasaran adalah untuk mencapai semula zon rintangan pada 1.36600.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lonjakan Hanya Sementara, Pelabur Kecewa GBP/USD Terbenam Semula

Setelah ketara melonjak pada dagangan Rabu lalu, matawang Pound Sterling kembali susut semula berikutan pelabur masih berhati-hati terhadap ketidaktentuan pada rundingan Brexit.
Ketua Perunding Brexit UK, David Frost mengulangi bahawa UK sememangnya mahukan kesepakatan rundingan dicapai bersama Kesatuan Eropah (EU).
Beliau kemudiannya merungut kerana berpendapat bahawa EU sudah tidak lagi komited untuk bekerjasama secara intensif.
Ketua Perundingan Brexit EU, Michel Barnier mengatakan bahawa EU akan membuat apa sahaja untuk mencapai persetujuan perjanjian namun tetap bertegas dalam beberapa isu khususnya berkenaan akses UK dalam pasaran tunggal EU.
Selanjutnya, pelabur akan menantikan keputusan oleh Perdana Menteri UK, Boris Johnson sendiri untuk isyarat lebih jelas bagi hala tuju rundingan Brexit.
Carta pasangan matawang GBP/USD pada minggu ini paparkan pergerakan yang bergelora membuatkan pelabur resah.
Pada dagangan semalam, harga telah membuat penurunan 140 pips selepas lonjakan 200 pips harga pada hari sebelumnya.
 Bergerak kembali di bawah paras halangan Moving Average 50 (MA50) pada rangka masa 1 jam pergerakan harga memberikan petunjuk trend bearish dengan harga perlahan di sesi Asia pagi ini sekitar paras 1.29000.
Penurunan lebih rendah dijangkakan akan melepasi zon RBS (resistance become support) tersebut menuju paras lebih rendah sekitar 1.27600.
Harga yang kekal meneruskan penurunan akan menjadikan zon support 1.26700-1.26400 sebagai destinasi seterusnya.
Namun jika harga kembali melonjak semula untuk menutup dagangan minggu ini lebih tinggi, paras tumpuan yang bakal diuji adalah pada 1.30000.
Kenaikan lebih tinggi akan menguji pula paras ketinggian minggu ini sekitar resistance 1.30700.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lima News Besar Tumpuan Pasaran Forex Pada Minggu Ini (19-23 Mac)

Pasaran global pada minggu ini akan tertumpu kepada polisi monetari FOMC di mana Jerome Powell julung kalinya akan mempengerusikan mesyuarat tersebut.
Bank of England (BOE) dan Rizab Bank New Zealand (RBNZ) juga akan mengadakan mesyuarat polisi monetari pada minggu ini. Mesyuarat Fed akan menjadi event yang paling penting untuk dilihat minggu ini dan diikuti dengan mesyuarat BoE.
Berikut adalah news dan event tumpuan pada minggu ini:
#1 Mesyuarat G20 (Isnin)
Menteri kewangan dan gabenor bank busat dari 20 buah negara terbesar di dunia akan bertemu di Buenos Aires bermula hari ini. Subjek perdagangan pelbagai hala mungkin menjadi topik utama perbincangan setelah perubahan dasar perdagangan A.S baru-baru ini.
Peraturan dalam regulasi cryptocurrency juga akan menjadi fokus utama selepas gesaan baru-baru ini untuk perbincangan oleh pegawai kewangan dari A.S., Jerman, Perancis dan Jepun.
#2 Data inflasi, CPI UK (Selasa)
 Data inflasi (CPI) ini akan dikeluarkan pada Selasa pukul 5.30 petang. Inflasi UK kini berada di sekitar 3% iaitu pada tahap sasaran inflasi BoE yang paling tinggi. Data ini sudah tentu memberi kesan yang signifikan kepada penetapan polisi bank pusat pada Khamis.
#3 Penetapan polisi monetari The Fed (Khamis)
Fed telah dijangka menaikkan kadar faedahnya sebanyak 0.25%. Berita ini akan keluarkan pada 2.00 pagi hari khamis ini. Pasaran akan meneliti isyarat jumlah kenaikan kadar faedah The Fed sama ada tiga seperti yang diunjurkan sebelum ini atau lebih daripada itu.
Penetapan polisi monetari ini juga akan menjadi pemangkin terpenting kepada US dollar dalam masa terdekat, selain daripada perkembangan isu polisi dan politik di Amerika Syarikat.
#4 Penetapan polisi monetari RBNZ (Khamis)
Kemaskini dasar monetari RBNZ adalah pada pukul 4.00 pagi hari Khamis ini. Hampir tiada yang mengharapkan sebarang perubahan kepada Kadar Tunai Rasmi (cash rate). Mesyuarat adalah yang terakhir sebelum Adrian Orr mengambil alih posisi sebagai gabenor pada 27 Mac dari Grant Spencer.
Butiran mengenai rancangan kerajaan untuk menambah pekerjaan kepada mandat RBNZ bersama kestabilan harga akan diperhatikan dengan teliti.
#5 Penetapan polisi monetari Bank of England (Khamis)
BoE akan mengumumkan keputusan kadarnya pada pukul 8.00 malam hari khamis dan Gabenor Mark Carney akan mengadakan sidang akhbar sejurus selepas pengumuman itu.
Walaupun tiada perubahan dijangka, BoE boleh memberikan klu kemungkinan kenaikan kadar Mei jika laporan inflasi pada Selasa dan laporan data pekerjaan pada Rabu menunjukkan bahawa ekonomi berada pada kedudukan yang kukuh.


Analisis Teknikal NZD/CHF – Timeframe H1 – 5/9/2018

Matawang New Zealand dollar masih lagi kekal dengan momentumnya yang lemah dalam pasaran ditambah lagi sentimen pasaran yang berisiko (risk-off) buat masa ini. Pasaran masih lagi melihat pada jangkaan Reserve Bank of New Zealand (RBNZ) yang menjangka pertumbuhan ekonomi di New Zealand yang perlahan serta jangkaan terhadap kenaikan kadar faedah yang dialih kepada September 2020. Data bank ANZ baru-baru ini juga menunjukkan keyakinan perniagaan jatuh ke paras terendah 10 tahun lalu.
Sementara itu, faktor sentimen pasaran risk-off yang membebankan matawang NZD sebaliknya memberi manfaat terhadap matawang CHF. Matawang CHF seperti JPY, mendapat permintaan apabila pasaran dilihat dalam keadaan berisiko sekaligus membuatkan matawang pulangan rendah mendapat kelebihan dalam situasi ini. European Central Bank (ECB) yang dijangka akan menaikkan kadar faedah memberi impak yang positif di zon Eropah dan matawang CHF dilihat masih optimis dalam pasaran.
Dari segi teknikal, pergerakan harga masih lagi dilihat dalam fasa menurun bagi pasangan matawang NZD/CHF. Penurunan harga dibuat dari paras 0.65400 sehingga paras SBR (support become resistance) semalam di 0.63900. Semalam harga telah menembusi paras SBR 0.63900 dan turun sehingga paras support 0.63650 sebelum kembali semula menguji paras SBR 0.63900.
 Pada sesi pasaran Asia hari ini, harga membuat penurunan ke paras support semalam dan dilihat tidak berjaya menembusi (breakout) paras tersebut dan dilihat telah kembali semula menguji paras SBR 0.63900 sekali lagi pada sesi pasaran London hari ini. Harga semasa bergerak di sekitar 0.63880 berdekatan dengan paras SBR 0.63900 setakat jam 5.40 petang. Terus ikuti perkembangan perang dagang serta sentimen pasaran global semasa yang mempengaruhi pergerakan harga bagi kedua-dua pasangan matawang NZD dan CHF ini.

Paras support: 0.63636, 0.63444, 0.63243.
Paras resistance: 0.64029, 0.64230, 0.64422.


BOJ Kekalkan Kadar Faedah, Kadar Negatif Lebih Mendalam Akan Jadi Pilihan Dasar

Pada mesyuarat penetapan dasar monetari Disember, Bank of Japan (BOJ) telah menetapkan kadar faedah untuk kekal di paras -0.10% tidak berubah seperti yang dijangkakan oleh pasaran, dan mengekalkan sasaran hasil pulangan bon 10 tahun kerajaan pada 0.00%.
Penetapan ini menunjukkan bahawa para penggubal dasar tidak terburu-buru untuk mencetuskan ransangan meskipun masih terdapat risiko global yang boleh menjejaskan pemulihan ekonomi Jepun.
Keputusan itu dibuat selepas tinjauan Tankan BOJ menunjukkan sentimen perniagaan pada suku keempat di kalangan pengeluar besar Jepun, merosot ke paras terendah dalam tempoh tujuh tahun.
Bagaimanapun, pembacaan itu tidak menjejaskan keputusan BOJ untuk mengikut jejak Federal Reserve AS dan Bank Pusat Eropah (ECB) yang mengekalkan kadar faedah masing-masing tidak berubah pada minggu lepas.
 Ekonomi Jepun dilihat akan terus berkembang dengan sederhana sebagai trend, memandangkan kesan daripada kelembapan ekonomi global ke atas permintaan domestik dijangka terbatas.
Penilaian terhadap pengeluaran kilang pula dikurangkan selepas pengeluaran jatuh kerana terjejas oleh kelembapan bencana alam yang melanda negara itu.
Panduan ke atas kadar faedah pula dikekalkan dengan memberitahu ia akan terus kekal pada tahap semasa atau lebih rendah selagi terdapat kemungkinan akan berlaku kehilangan momentum dalam kestabilan harga.
Sementara itu dalam ucapan Gabenor BOJ Haruhiko Kuroda berkata kadar faedah negatif yang lebih mendalam akan terus menjadi pilihan dasar untuk BOJ tetapi ia tidak boleh terus dikekalkan untuk selamanya kerana ia akan menjejaskan institusi kewangan.
Beliau juga memberitahu bank pusat akan terus memantau perkembangan dalam rundingan dagang Amerika Syarikat dan China. Risiko luaran juga dikatakan semakin berkurang ekoran pencapaian perjanjian fasa pertama oleh dua negara itu, tetapi ia masih tinggi.


BoE Menepati Jangkaan Pasaran Dengan Mengekalkan Kadar Faedah 0.50%

Bank of England (BoE) mengekalkan kadar faedahnya pada Khamis di paras 0.50% dengan undian 0-0-9 di mana kesemua ahli MPC (Monetary Policy Committee) mengundi untuk kadar faedah dikekalkan sama seperti mesyuarat Disember tahun lalu.
Selain itu, ahli-ahli MPC juga bersetuju untuk mengekalkan program pembelian aset pada amaun £435 billion dan juga mengekalkan pembelian bon korporat sebanyak £10 billion.
Matawang GBP melonjak selepas polisi diumumkan sebentar tadi dengan pasangan matawang GBP/USD naik sehingga lebih 140 pip. Pasangan matawang GBP/JPY pula naik sehingga 150 pip setakat pukul 8.08 malam.
 Apa yang menyebabkan lonjakan ini adalah kemungkinan BoE menaikkan kadar faedahnya lebih awal dan juga ramalan pertumbuhan ekonomi yang dinaikkan kali ini.
Data-data ekonomi yang dikeluarkan sejak mesyuarat terakhir pada Disember agak bercampur-campur di mana ahli MPC turut mengekalkan kadar faedah dengan undian 0-0-9.
BoE menaikkan kadar faedahnya buat pertama kali pada November 2017 sejak lebih dari sepuluh tahun. Namun, BoE dilihat menaikkan kadar faedah dengan nada yang ‘dovish‘ ketika itu apabila mengatakan kenaikan kadar faedah selepas ini adalah secara beransur-ansur dan terhad dalam usaha menstabilkan inflasi.


Adakah Donald Trump Akan Mengorbankan Rundingan Dagangnya Dengan China?

Dewan Perwakilan Amerika Syarikat dilaporkan telah meluluskan dua rang undang-undang yang diserahkan oleh Senat semalam, dengan Presiden AS Donald Trump dijangka akan menandatanganinya walaupun perjanjian perdagangan AS-China masih samar.
Setelah diluluskan oleh ahli Dewan dengan undian sokongan 417-1, Akta Hak Asasi Manusia dan Demokrasi Hong Kong tersebut dihantar ke White House. Ia perlu mendapatkan kelulusan daripada Donald Trump untuk menjadikannya sebagai undang-undang yang sah.
Donald Trump kini mempunyai masa selama 10 hari sahaja untuk menandatangani rang undang-undang tersebut, melainkan beliau memilih untuk menggunakan kuasa vetonya. Namun begitu, dengan kelulusan sebulat suara daripada Senat dan Dewan Perwakilan, Trump mungkin tidak dapat menggunakannya.
 Menurut laporan Reuters yang memetik kata-kata daripada orang yang biasa dengan perkara itu, Trump dikatakan akan menandatanganinya. Andaian ini dikuatkan lagi apabila Trump tidak menjawab pertanyaan pemberita mengenai sama ada beliau akan menandatangani rang undang-undang tersebut atau tidak.
Undang-undang ini memerlukan pengesahan Jabatan Negara sekurang-kurangnya sekali setahun bahawa Hong Kong mengekalkan autonomi yang mencukupi untuk melayakkan pertimbangan dagangan khas AS yang akan membantu Hong Kong menjadi pusat kewangan dunia.
Selain itu, rang undang-undang ini juga menyediakan sekatan ke atas pegawai yang bertanggungjawab dalam melemahkan kebebasan dan autonomi di Hong Kong.
Sementara itu, Max Baucus yang merupakan bekas duta AS di China, memberitahu hubungan AS dan China akan bertambah buruk jika Donald Trump menandatangani rang undang-undang selain turut berpendapat bahawa ia tidak akan membantu penunjuk perasaan mencapai matlamat mereka.


Laporan Pekerjaan UK Suram, GBP/USD Masih Mencari Arah Yang Jelas

Laporan pekerjaan UK yang diterbitkan pada awal sesi Eropah semalam dilihat tidak begitu memberangsangkan dan gagal menyokong pergerakan Pound dalam pasaran.
Tumpuan akan terarah pula kepada data pertumbuhan ekonomi Keluaran Dalam Negara Kasar (KDNK) UK untuk bulan Ogos yang akan dikeluarkan pada awal sesi Eropah hari ini (Rabu) bersama beberapa data ekonomi yang lain termasuk pengeluaran perindustrian UK.

Pada carta harga pasangan mata wang GBP/USD semalam melihatkan cubaan kenaikan harga menuju pembukaan sesi New York, namun harga susut semula sehingga ke penghujung sesi.
Selepas memaparkan isyarat berakhirnya corak kenaikan harga pada minggu lalu, pelabur kekal berwaspada ekoran harga masih belum menunjukkan penurunan yang jelas.
Paras halangan Moving Average 50 (MA50) pada rangka masa 1 jam mengekang kenaikan harga, namun penurunan harga semalam sekadar mencecah paras sekitar 1.35700.
Malah kenaikan harga dilihat semula terjadi pada awal sesi Asia pagi ini melepasi paras 1.36000 dan menguji halangan MA50.
 Pelabur akan melihat sama ada data KDNK UK akan memberikan arah harga yang lebih jelas untuk Pound pada sesi Eropah sebentar lagi.
Jika kenaikan harga diteruskan, paras ketinggian harga dicapai pada awal minggu sekitar 1.36700 akan kembali diuji sebelum harga menuju ke paras rintangan tumpuan 1.37000.
Kenaikan lebih tinggi melepasi rintangan tersebut bakal menguji pula paras ketinggian 1.38000 untuk harga mencatatkan paras tertinggi terbaru 4 minggu.
Sebaliknya jika harga menjunam lebih rendah, zon RBS (resistance become support) pada 1.35000 akan menjadi tumpuan harga.
Penurunan lebih rendah yang diteruskan bakal berlegar di zon support 1.34200-1.34000 yang telah dicecah harga pada penghujung September lalu.
Lihat gambar carta pasangan mata wang GBP/USD di bawah rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tiba-Tiba EUR/USD Junam 150 Pips!

Selepas pergerakan mendatar sepanjang dagangan Isnin pembukaan pasaran awal minggu, kejutan berlaku di awal sesi Eropah pada Selasa semalam dengan pergerakan drastik harga.
US dolar tampil menyerlah dengan pengukuhan yang membenam kebanyakan mata wang utama walaupun tiada faktor yang jelas menyokong situasi tersebut dengan suasana pasaran yang bervolatiliti tinggi.
Pelabur berkemungkinan menjangkakan butiran minit mesyuarat FOMC yang bakal diterbitkan di awal pagi Khamis dengan isyarat untuk beberapa lagi kenaikan kadar faedah akan berlaku pada tahun ini.
Selain itu, pasaran juga semakin berwaspada dengan kebimbangan gelombang baru penularan Covid-19 ekoran kes dilaporkan semakin meningkat selepas langkah pelonggaran sekatan pergerakan di China.
Mata wang Euro pamerkan kejatuhan terburuk sejak September lalu ekoran tekanan pengukuhan US dolar semalam selain data inflasi Jerman diterbitkan semakin menurun.

Pada carta harga pasangan mata wang EUR/USD, harga pada mulanya bergerak perlahan di sekitar 1.07000 di sesi Asia.
Petunjuk awal pergerakan trend bearish telah dinilai pelabur apabila harga telah berada di bawah paras halangan Moving Average 50 (MA50) pada rangka masa 1 jam di carta tersebut dan harga juga turut menguji paras itu seketika.
 Penurunan jelas harga berlaku di sesi Eropah sehingga melepasi zon sokongan pada 1.06000 menyaksikan harga berjaya keluar dari zon sideway beberapa minggu itu.
Setelah mencecah paras 1.05200, harga melantun semula ke paras 1.06000 sebelum menutup dagangan sesi New York di sekitar 1.05500.
Dengan corak bearish yang dipaparkan itu, harga dijangka akan meneruskan penurunan lebih rendah menuju pula paras sokongan pada 1.05000.
Jika berjaya ditembusi, harga berkemungkinan melanjutkan penurunan mencecah zon tumpuan 1.04000 untuk catatkan paras terendah terbaru 5 bulan.
Sebaliknya jika berlaku semula lonjakan harga sehingga melepasi paras 1.06000, halangan MA50 akan diuji sebelum harga berikan isyarat untuk perubahan trend.
Kenaikan lebih tinggi jika diteruskan dilihat akan menuju semula ke zon rintangan pada ketinggian 1.07000 yang dicapai pada penutup dagangan 2022 lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Pagi Ini

Perwakilan dari 20 ekonomi terbesar dunia tiba di persidangan kemuncak di Buones Aires Argentina pada hujung minggu semalam dengan harapan meraih satu perjanjian yang mewujudkan sistem perdagangan global yang baru di samping menyelesaikan isu ketegangan perang dagang antara Amerika Syarikat dan China yang terus berlarutan. Sehubungan dengan itu, mereka terpaksa akur terhadap tuntutan AS dan China untuk menghapuskan beberapa akta yang menjadi tunjang utama dalam kelompok 20 negara industri yang mewakili dua pertiga daripada populasi global. Organisasi Perdagangan Dunia (WTO) turut akan diperbaharui sebagai badan yang mengawal pertikaian yang wujud dalam perdagangan global di mana sebelum ini dilihat kurang memainkan peranannya dengan berkesan.
 Matawang dollar USD pada dagangan Isnin menunjukkan kejatuhan pada nilainya setelah tumpuan pelabur kembali terarah kepada aset berpulangan tinggi berikutan Amerika Syarikat dan China bersetuju untuk melaksanakan ‘gencatan senjata’ dalam perang dagangan mereka yang menjejaskan kestabilan pasaran global. Kenyataan daripada White House pada Sabtu, Presiden Donald Trump memberitahu kepada Presiden Xi Jinping ketika persidangan di Argentina bahawa beliau tidak akan mengenakan tarif tambahan terhadap $200 billion barangan import China kepada kadar 25% pada 1 Januari seperti yang diumumkannya sebelum ini. Kedua-dua negara ekonomi terbesar dunia itu akan berusaha untuk berunding berkenaan perbezaan pendapat mereka menerusi rundingan baru dengan sasaran mencapai persetujuan dalam tempoh 90 hari rundingan.
Matawang pulangan tinggi atau berisiko seperti dollar AUD dan NZD mendapat kelebihan dengan peningkatan terhadap matawang mereka daripada para pelabur sementara matawang safe-haven seperti Yen dan Swiss franc dilihat didagangkan lemah pada awal sesi pasaran Asia hari ini menunjukkan petanda bahawa risiko dalam pasaran kewangan semakin berkurangan. Namun, penganalisis pasaran masih melihat pelbagai isu masih perlu diselesaikan bagi mengekalkan sentimen pasaran dalam keadaan yang positif.


GBP/USD Bakal Sambung Penurunan, Atau Tembus Resistance 1.34000?

Susulan prestasi merosot US dolar pada minggu lalu, kebanyakan mata wang utama lain dalam pasaran memanfaatkan peluang untuk meningkat.
Namun sebaliknya berlaku pada Pound Sterling apabila mata wang tersebut mempamerkan corak penurunan pada dagangan penghujung minggu lalu berbanding US dolar.
Hal ini adalah berikutan oleh faktor ketidaktentuan Brexit membuatkan pelabur berhati-hati dengan situasi terburuk setelah drama berlarutan.
Ketua Perunding Brexit Kesatuan Eropah (EU) Michel Barnier telah berkunjung ke London pada minggu lalu untuk menyambung perbincangan susulan beberapa isu penting masih lagi membantutkan persetujuan antara kedua-dua pihak.
Malah, Perdana Menteri UK Boris Johnson pula menyatakan bahawa Britain akan baik-baik sahaja walaupun tiada perjanjian bersama blok tersebut.
Justeru, pada dagangan penghujung minggu lalu, dapat dilihat pergerakan menurun harga pada carta pasangan GBP/USD setelah paras resistance 1.34000 gagal ditembusi.
Harga kembali turun di bawah paras halangan Moving Average 50 (MA50) pada rangka masa 1 jam pergerakan harga memberi isyarat awal perubahan trend bearish semula.
 Penurunan pada Jumaat mencecah zon RBS (resistance become support) 1.33000 namun harga gagal meneruskan penurunan lebih rendah sebelum menutup dagangan minggu lalu sedikit tinggi dari zon tersebut.
Susulan faktor penyusutan US dolar, permulaan dagangan sesi Asia hari ini dilihat menunjukkan kenaikan harga pada carta GBP/USD namun pada kadar perlahan dan menguji halangan dinamik MA50.
Penganalisis masih menjangkakan harga akan membuat penurunan berdasarkan pembentukan awal trend bearish. Harga bakal menguji sekali lagi zon RBS 1.33000.
Jika harga berjaya menembusi zon tersebut, penurunan lebih rendah bakal dijangkakan menuju paras tumpuan 1.32000.
Namun, penyusutan US dolar yang berterusan boleh menyokong kenaikan lebih tinggi harga untuk kembali semula ke resistance 1.34000.
Harga yang berjaya melepasi zon resistance tersebut bakal mengubah pandangan penganalisis untuk trend bullish harga yang akan mendorong harga menuju paras ketinggian terbaru sehingga sekitar 1.35000.
Lihat gambar carta pasangan mata wang GBP/USD di bawah untuk rujukan analisis teknikal anda.


EUR/USD Melonjak, Kemudian Menjunam, Lepas Tu Mendatar!

Pergerakan harga di pembukaan pasaran awal minggu agak bercampur dengan corak yang berbeza bagi tiga sesi berbeza khususnya buat US dolar.
US dolar menyambung penyusutan pada minggu lalu pada pembukaan sesi Asia pagi semalam, namun kembali paparkan pengukuhan semula di sesi Eropah sebelum bergerak mendatar pula di sesi New York.
Pelabur sedang memantau perkembangan pembukaan ekonomi di China sementara menilai data pertumbuhan ekonomi negara itu yang baru diterbitkan sebentar tadi.
Berdasarkan data yang diterbitkan, pertumbuhan ekonomi suku terakhir China adalah pada kadar yang sederhana baik walaupun sedikit menurun dari suku sebelumnya, berbanding ramalan yang lebih suram.
Meneliti pergerakan harga pada carta pasangan mata wang EUR/USD, harga yang pada mulanya melonjak di sesi Asia ke paras ketinggian 1.08700 kemudiannya menjunam semula 70 pips ke paras 1.08000 yang menjadi zon support semasa buat harga.
Pergerakan harga mendatar di sesi New York di atas zon tersebut, namun harga yang mula berlegar di bawah paras halangan Moving Average 50 (MA50) pada rangka masa 1 jam di carta EUR/USD itu memberi isyarat awal untuk perubahan trend.
Sekiranya corak harga mula berubah, zon sokongan 1.08000 akan diuji dan berkemungkinan bakal ditembusi untuk harga meneruskan penurunan ke paras lebih rendah.
 Penurunan yang dilanjutkan dilihat akan menuju semula ke zon RBS (resistance become support) pada 1.07000.
Namun, pelabur masih menantikan faktor yang jelas untuk menyokong semula pengukuhan US dolar, jika tidak US dolar akan terus dijangka lemah menyambung pergerakan minggu lalu.
Jika kenaikan berlaku semula, paras ketinggian dicapai awal minggu semalam bakal dicabar untuk harga catatkan paras ketinggian terbaru 9 bulan.
Sasaran untuk kenaikan lebih tinggi adalah menguji zon 1.09000 sebelum menuju pula ketinggian tumpuan seterusnya iaitu pada 1.10000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG